title: Venäjän patriootit

text: Venäjän patriootit () on venäläinen vasemmistolainen puolue. Puolue sai nykyisen nimensä vuonna 2005. Perustaminen ja rekisteröinti tapahtui 2002 Venäjän työn puolueen pohjalta, johon yhdistyivät Kansallis-valtakunnallinen puolue ja Euraasialainen puolue – patrioottien liitto.


title: Venäjän patriootit

text: Syyskuussa 2008 lakkautetun Venäjän uudelleensyntymän puolueen (Партия возрождения России) tukijat ja jäsenet liittyivät puolueeseen ja marraskuussa 2008 Rauhan ja yhtenäisyyden puolue (Партия мира и единства) päätti liittyä Venäjän patriootteihin.


title: Venäjän patriootit

text: Puolueen johtaja on Gennadi Semigin, akateemikko ja III ja IV duuman jäsen kommunistisen puolueen listalta. Semigin valittiin vuonna 2000 Venäjän kansallis-patrioottisen liiton (NPSR) johtoon, joka oli kommunistien ja eräiden pienpuolueiden yhteistyöelin. Vuonna 2003 NPSR ja KPRF:n välille syntyi konflikti ja kommunistit vetäytyivät yhteistyöstä.


title: Venäjän patriootit

text: Venäjän patrioottien edustajat liittyivät 2006 Rodinan ryhmään duumassa. Rodinan yhdistyttyä eräiden puolueiden kanssa Oikeudenmukaiseksi Venäjäksi puolue lähti yksin vuoden 2007 duuman vaaleihin joissa se sai 0,89 % äänistä ja jäi ilman paikkoja. Myöhemmin puolue on saanut edustajia eräiden alueiden duumiin.


title: Kaapeliradio

text: Kaapeliradio tai lankaradio on radiotekniikan muoto, jossa radiolähetys saadaan radiovastaanottimiin koaksiaalikaapeleita pitkin radioaaltojen ja antennin sijasta. Toimintaidea on samanlainen kuin kaapelitelevisiolla.


title: Kaapeliradio

text:
Kaapeliradiotekniikka oli suosittua Neuvostoliitossa, jossa ensimmäinen säännöllinen yhden kanavan kaapeliradio aloitti lähetyksensä 1925. Suosituimmalla "Radio Venäjällä" oli 40 miljoonan kuuntelijan yleisö. Venäläisissä rakennuksissa kaapeliradio rakennetaan yleensä asuinrakennuksiin samaan tapaan kuin puhelin- tai sähköjohdot, ja kaapeliradiosta menee pieni maksu vuokran mukana.
Suomessa Helsingin Puhelinyhdistys aloitti Yleisradion lähetyksien lähettämisen puhelinlankoja pitkin vuonna 1933. Kysyntä jäi kuitenkin vähäiseksi ja kokeilu lopetettiin myöhemmin.


title: Longs Peak

text: Longs Peak on vuori Yhdysvaltain Coloradon osavaltiossa. Sen korkeus on 4 346 metriä, ja se on osa Kalliovuorten vuoristoa.


title: Longs Peak

text: Vuori on Rocky Mountainin kansallispuiston suosituin nähtävyys ja vuorelle yrittää kiivetä vuosittain noin 15 000 ihmistä, joista puolet onnistuu. Longs Peakin huipun saavutti ensimmäisenä John Wesley Powell vuonna 1868. Longs Peak on Rocky Mountainin kansallispuisto korkein ja haastavin vuori, ja sen vaikeusaste on 3. Uset muut yli neljän kilometrin korkuiset vuorenhuiput Kalliovuorilla ovat saavutettavissa patikoimalla, mutta Longs Peak on haastavin huipuista ja vaati enemmän. Matkaa huipulle on noin 13 kilometriä ja edestakainen matka kestää noin 10–15 tuntia, mutta kokenut kiipeilijä voi saavuttaa huipun neljässäkin tunnissa. Eniten vuorella käy ihmisiä kesä–syyskuussa, ja sen huipulla voi olla lunta vielä elokuussakin.


title: Longs Peak

text: Vaarallisimmat tilanteet vuorikiipeilijöille Longs Peakilla ovat nopeasti muuttuvat sääolot, irtoavat kivet ja vuoristokuume. Vuorenhuippua tavoittelevia ihmisiä on kuollut ja vuosittain vuorelta pelastetaan useita henkilöitä.


title: Al-Nour-puolue

text: al-Nour-puolue (, "Valon puolue") on salafistien islamistinen puolue Egyptissä. Puolue perustettiin 25. tammikuuta 2011 Egyptin vallankumouksen jälkeen.


title: Al-Nour-puolue

text: Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue tuli toiseksi Muslimiveljeskunnan Vapaus- ja oikeuspuolueen jälkeen ja sai 121 paikkaa parlamenttiin 498 valittavasta, eli noin 24 %.


title: HMS Mode (1942)

text: HMS Mode (runkonumerot 29) oli Ruotsin laivaston Mode-luokan hävittäjä.


title: HMS Mode (1942)

text: Sen köli laskettiin syyskuussa 1941 Götaverkenillä Göteborgissa ja alus laskettiin vesille 11. huhtikuuta 1942. Alus otettiin 12. marraskuuta palvelukseen ja se poistettiin palveluksesta 1. heinäkuuta 1970.


title: HMS Magne (1942)

text: HMS Magne (runkonumerot 30) oli Ruotsin laivaston Mode-luokan hävittäjä.


title: HMS Magne (1942)

text: Sen köli laskettiin syyskuussa 1941 Götaverkenillä Göteborgissa ja alus laskettiin vesille 25. huhtikuuta 1942. Alus otettiin 26. marraskuuta palvelukseen ja se poistettiin palveluksesta 1. tammikuuta 1966.


title: HMS Munin (1942)

text: HMS Munin (runkonumerot 31) oli Ruotsin laivaston Mode-luokan hävittäjä.


title: HMS Munin (1942)

text: Sen köli laskettiin syyskuussa 1941 Oresundsvarvet ja alus laskettiin vesille 27. toukokuuta 1942. Alus otettiin 3. tammikuuta 1943 palvelukseen ja se poistettiin palveluksesta 12. kesäkuuta 1968.


title: HMS Mjölner (1942)

text: HMS Mjölner (runkonumerot 32) oli Ruotsin laivaston Mode-luokan hävittäjä.


title: HMS Mjölner (1942)

text: Sen köli laskettiin syyskuussa 1941 Eriksbergs Mekaniska verkstadsilla ja alus laskettiin vesille 9. huhtikuuta 1942. Alus otettiin 12. marraskuuta palvelukseen ja se poistettiin palveluksesta 1. huhtikuuta 1966.


title: Kaisa-talo

text: Kaisa-talo on Helsingin Kaisaniemenkadun varrella sijaitseva Helsingin yliopiston rakennus, jossa toimii yliopiston pääkirjasto. Rakennukseen on keskitetty yliopiston keskustassa toimivien tiedekuntien kirjastopalvelut, ja siellä toimivat myös Euroopan unionin tietokeskus, Tilastokeskuksen tietopalvelupiste ja Amerikka-kirjasto. Sen alakerrassa on myös myymälätilaa. Rakennus avattiin 3. syyskuuta 2012.


title: Kaisa-talo

text: Rakennuksen pää- ja arkkitehtisuunnittelusta vastasi Anttinen Oiva Arkkitehdit Oy (AOA) ja pääurakoitsijana toimi SRV Rakennus Oy. Suomen Tasolasiyhdistys ry ja Suomen Arkkitehtiliitto ry (Safa) valitsivat rakennuksen vuoden 2012 lasirakenteeksi. Lisäksi Suomen arvostelijain liitto ry SARV myönsi vuoden 2012 Kritiikin Kannukset -palkinnon rakennuksen suunnitelleille arkkitehdeille Selina Anttiselle ja Vesa Oivalle. Kritiikin Kannukset annettiin ensimmäistä kertaa pitkän historiansa aikana rakennustaiteelle. Anttinen ja Oiva saivat vuonna 2013 myös arkkitehtuurin valtionpalkinnon.


title: Kaisa-talo

text: Rakennuksen paikalta purettiin Kauppakeskus Kaisa -niminen tavaratalo, joka oli valmistunut kahdessa osassa 1973 ja 1984.


title: Kaisa-talo

text: Rakennuksen kolmannessa kerroksessa on Terhi Ekebomin ja Jenni Ropen tekemä taideteos "Pienet maailmat", joka on valmistunut Valtion taideteostoimikunnan tilaustyönä ja kuuluu valtion taidekokoelmaan.


title: Ghost of a Rose

text: Ghost of a Rose on englantilaisen folk rock-yhtye Blackmore’s Nightin neljäs studioalbumi, joka julkaistiin vuonna 2003.


title: Ghost of a Rose

text: Albumi myi kultaa Tšekissä vuonna 2004.


title: Ghost of a Rose

text: Kaikki kappaleet kirjoittanut Ritchie Blackmore ja Candice Night, ellei toisin mainittu


title: Ghost of a Rose

text: Kappaleen "Way to Mandalay" musiikkivideon voi löytää levyn yhdysvaltain painoksen CD-extrasta.


title: Poikkeustila (elokuva)

text: Poikkeustila () on vuonna 1998 kuvattu toiminnallinen trilleri. Elokuvan pääosia esittävät Denzel Washington, Annette Bening, Bruce Willis, Tony Shalhoub, Sami Bouajila ja Ahmed Ben Larby. Elokuva kertoo fiktiivisestä tilanteesta, jossa terrorisolut ovat tehneet useita massiivisia hyökkäyksiä New Yorkiin. Elokuvan on ohjannut Edward Zwick. Elokuva oli taloudellinen menestys sen saamasta kritiikistä huolimatta.


title: Poikkeustila (elokuva)

text: Elokuva alkaa pommi-iskulla Yhdysvaltojen armeijan tukikohtaa vastaan Saudi-Arabiassa, jossa surmansa saa niin sotilaita kuin siviilejäkin. Yhdysvallat syyttää iskusta sheikki Achmed Bin Talalin johtamaa järjestöä. Bin Talal saadaankin kiinni ja hänet vangitaan kenraali "William Devereauxin" valvonnan alle. Hänen kannattajansa alkavat kuitenkin tehdä useita iskuja ympäri Yhdysvaltoja. FBI:n agentit Anthony Hubbard ja Frank Haddad estävät ensimmäisen bussiin kohdistuneen pommi-iskun, mutta sen tekijät pakenevat ja pommi osoittautuukin maalipommiksi. hubbart kohtaa myös CIA agentti Elise Kraftin pidätettyään Samir Nazhde-nimisen miehen. Kraft vakuuttaa kuitenkin, ettei Nazhdella ole mitään tekemistä iskujen kanssa. Sittemmin terroristit pommittavat onnistuneesti toista bussia, FBI:n päämajaa, teatteria ja ottavat päiväkodin panttivangeiksi.


title: Poikkeustila (elokuva)

text: Iskujen johdosta presidentti määrää poikkeustilan ja kenraali Devereauxin komentama divisioona alkaa etsiä terroristeja Brooklynissä. Armeija kokoaa Amerikanarabeja Yankee Stadiumille, ja heidän mukaansa joutuu myös Haddadin isä, minkä takia hän eroaa raivostuneena. Hubbart jatkaa tutkimuksiaan aiemmin tapaamansa CIA agentin Elise Kraftin kanssa ja he vangitsevat epäiltynä pitämänsä Tariq Husseinin, jonka Devereaux tappaa kuulustelujen aikana. Tästä tuohtuneena kraft, jota kutsutaan nyt Sharon Bridgeriksi, kertoo hubbartille olleensa ennen mukana Saddam Husseinin vastustajien sotilaskoulutuksessa ja kun tämä toiminta oli lopetettu hän oli auttanut entisiä oppilaitaan Yhdysvaltoihin luoden näin osaltaan elokuvan tilanteen.


title: Poikkeustila (elokuva)

text: Hubbart ja Bridger suostuttelevat Samir Nazhden järjestämään heille tapaamisen vielä toimivan terroristisolun kanssa. hubbart saa myös Haddadin palaamaan FBI:in. Hubbart ja Haddad tulevat sitten takaisin Samirin ja Bridgerin luokse, mutta nämä ovatkin jo lähteneet. Kahdestaan ollessaan Samir kertoo Bridgerille muodostavansa itse viimeisen terroristisolun. Hän myös aikoo tehdä itsemurhaiskun mielenosoittajia vastaan, jotka protestoivat Brooklynin tilannetta vastaan.hubbart ja Haddad saapuvat kuitenkin paikalle ja seuraavassa tulitaistelussa Samir ampuu Bridgeriä ja Hubbart ampuu hänet. Molemmat ammutut kuolevat.


title: Poikkeustila (elokuva)

text: Sittemmin FBI saa pidätysmääräyksen Devereauxista tämän kidutettua Husseinia. Hubbart, Haddad ja muita agentteja saapuu paikanpäälle pidätystä tekemään, mutta paikalla syntyy pattitilanne agenttien ja Devereauxin sotilaiden kohottaessa aseensa toisiaan vastaan. Devereaux kuitenkin luopuu lopulta ja hänet pidätetään. poikkeustila loppuu ja Yankee Stadiumin vangitut vapautetaan.


title: Poikkeustila (elokuva)

text: Rotten Tomatoes arvioi 60 kerätystä arviosta 45% olleen elokuvalle positiivisia. ensimmäisellä esitysviikollaan elokuva teki 13 931 285 Yhdysvaltain dollaria, mikä oli kyseisen viikon toiseksi paras tulos. Maailmanlaajuisesti elokuva tuotti 116 672 912 dollaria. Elokuva herätti arvostelua Yhdysvaltojen arabi- ja muslimitahoilta. Sen väitettiin esittävän Yhdysvaltain muslimit uhkana maalle ja elokuvan ajoitusta kritisoitiin hiljattain tapahtuneiden Lähetystöpommi-iskujen takia. Ohjaaja Edward Zwick puolusti kuitenkin elokuvaansa. Hänelle oli ehdotettu juonimuutoksia, mutta hän ei halunnut tehdä niitä vedoten taiteilijan oikeuksiinsa ja tuotantoajan vähyyteen.


title: Kroatian sosiaalidemokraattinen puolue

text: Kroatian sosiaalidemokraattinen puolue (, lyh. SDP) on Kroatiassa toimiva keskusta-vasemmistolainen sosiaalidemokraattinen puolue.


title: Kroatian sosiaalidemokraattinen puolue

text: Puolueen perusti marraskuussa 1990 Kroatian kommunistien liiton (, SKH) sosiaalidemokraattinen siipi. Ivica Račanin johtama SKH:n delegaatio ja sloveenit olivat marssineet tammikuussa 1990 ulos kommunistien liiton 14. kokouksesta johtuen erimielisyyksistä Slobodan Miloševićin kanssa Jugoslavian tulevaisuudesta.


title: Kroatian sosiaalidemokraattinen puolue

text: Kroatiassa järjestettiin huhti–toukokuussa 1990 monipuoluevaalit, joihin kommunistien liitto muutti nimensä "demokraattisten muutosten puolueeksi" (, SKH-SDP), mutta hävisi oikeiston HDZ:lle saaden 26 % äänistä. Elokuun 1992 vaaleissa uuden perustuslain mukaan puolue sai 5,5 % äänistä ja 11 paikkaa 138-paikkaisessa parlamentissa.


title: Kroatian sosiaalidemokraattinen puolue

text: Puolueen kanssa kilpaili 1990-luvulla myös rinnakkainen "Socijaldemokrati Hrvatske" (SDH, aiemmin SDSH), joka katsoi olevansa vuonna 1894 perustetun sosiaalidemokraattisen puolueen seuraaja. Huonosti menestynyt SDSH liitettiin vuonna 1994 SDP:hen.


title: Kroatian sosiaalidemokraattinen puolue

text: Vuoden 1995 vaaleissa SDP sai 8,9 % äänistä ja oli puolueista neljänneksi suurin. Elokuussa Ivica Račan ja Sosiaaliliberaalin puolueen (HSLS) johtaja Dražen Budiša solmivat vaaliliiton vuoden 2000 vaaleihin. Vaalilista sai 38,7 % äänistä ja lähes puolet paikoista, mikä riitti kuuden puolueen koalitiohallituksen muodostamiseen liberaalien, maaseudun puolueen ja kansanpuolueen kanssa Račan pääministerinä. Hallitus hajosi ensimmäisen kerran heinäkuussa 2002, mutta muodostettiin uudelleen neljän puolueen kesken. Oikeistolainen HDZ voitti seuraavat vaalit.


title: Kroatian sosiaalidemokraattinen puolue

text: Vuoden 2005 presidentinvaaleissa SDP tuki istuvaa Stjepan Mesićia. Ivica Račan kuoli syöpään 2007, erottuaan vain kuukauden aiemmin puolueen johdosta. Hänen seuraajakseen valittiin Zoran Milanović. Marraskuun 2007 vaaleissa puolue sai 56 paikkaa 153:sta, häviten jälleen HDZ:lle. Puolue ei asettanut lainkaan ehdokasta ulko-kroatialaisten vaalipiiriin. Presidentinvaalissa 2009–2010 puolueen ehdokas Ivo Josipović valittiin Kroatian presidentiksi.


title: Kroatian sosiaalidemokraattinen puolue

text: Vuoden 2011 vaaleihin puolue muodosti vaaliliiton Kroatian kansanpuolue – liberaalidemokraattien, Istrian demokraattisen liiton ja Eläkeläisten puolueen kanssa.


title: Pääskylahden rautatieasema

text: Pääskylahden rautatieasema (, ratakm 484+913) on rautatieliikennepaikka Savonlinnan Pääskylahden kaupunginosassa -radan varrella.


title: Pääskylahden rautatieasema

text: Liikennepaikka avattiin kesäkuussa 1923, ja samana vuonna valmistuneen asemarakennuksen on suunnitellut Bruno Granholm. Asemalla oli myös henkilöliikennettä tammikuuhun 1989 saakka ennen pysähdysten lakkauttamista. Henkilöliikenne alkoi kuitenkin uudelleen 12. joulukuuta 2011, kun Savonlinnan rautatieasema liikennepaikkana suljettiin Savonlinnan ohikulkutien rakentamisen aiheuttamien muutostöiden takia. Samalla liikennepaikalle rakennettiin uusi korkea laituri ja Savonlinnan vanhan rautatieaseman ratapihatoiminnot siirtyivät Pääskylahteen. Pääskylahti toimi Parikkalan suunnasta tulevan liikenteen päätepisteenä 16.6.2012 saakka, jolloin keskustan läpi kulkevan radan uusi linjaus sekä Kauppatorin kohdalle rakennettu Savonlinnan uusi rautatieasema otettiin käyttöön.


title: Giambattista della Porta

text: Giambattista della Porta (1535? – 4. helmikuuta 1615) oli Italialainen oppinut, matemaatikko ja näytelmäkirjailija, joka eli Napolissa.


title: Giambattista della Porta

text: Giambattista della Porta käytti suurimman osan elämästään tieteelliseen työhön. Hänen tietonsa perustuivat keskusteluihin oppineiden kanssa ja heidän vierailuihin. Hänen tunnetuin teoksensa "Magiae Naturalis" julkaistiin 1558. Kirja käsitti valikoiman hänen tutkimiaan asioita, sisältäen okkultismia, astrologiaa, alkemiaa, matematiikkaa, meteorologiaa ja luonnonfilosofiaa.


title: Giambattista della Porta

text: Della Portan laaja-alainen tutkimustoiminta johti teknisiin edistysaskeliin maanviljelyssä, hydrauliikassa, sotatekniikassa, soittimissa ja farmakologiassa. Vuonna 1606 hän julkaisi kirjan veden nostamisesta ilman voimalla. Vuonna 1608 hän julkaisi kirjan sodankäynnin tekniikasta. Hän viimeisteli camera obscuran. "Magiae Naturalis" -kirjan viimeisessä versiossa della Porta kuvasi tämän toiminnan linssin kanssa. Vaikka hän ei ollut keksijä, hänen teoksensa suosio auttoi levittämään tietoisuutta siitä. Hän vertasi ihmissilmää camera obscuran linssiin ja tarjosi helposti ymmärrettävän selityksen siitä, kuinka kuva piirtyi silmään. Della Porta väitti myös keksineensä ensimmäisen kaukoputken, mutta kuoli valmistellessaan kirjoitusta tämän väitteen tueksi. Hänen väitteensä jäi Galileo Galilein 1609 tekemän kaukoputken kehitystyön ja Alankomaissa 1608 tehdyn keksinnön esittelyn varjoon.


title: Zoran Janković

text: Zoran Janković (s. 1. tammikuuta 1953) on slovenialainen liikemies ja poliitikko, Ljubljanan pormestari vuodesta 2006.


title: Zoran Janković

text: Janković syntyi Serbiassa Saraorcin kylässä lähellä Smederevoa. Hänen perheensä muutti Sloveniaan 1964. Janković opiskeli kauppatieteitä Ljubljanan yliopistossa. Hän oli Mercator-kauppaketjun johtaja 1997–2005.


title: Zoran Janković

text: Vuonna 2006 hänet valittiin Ljubljanan pormestariksi ja toiselle kaudelle 2010. Lokakuussa 2011 Janković perusti Positiivinen Slovenia -puolueen (Pozitivna Slovenija) Borut Pahorin hallituksen kaatumisen vuoksi järjestettyihin vuoden 2011 ennenaikaisiin vaaleihin.


title: Tennilä (Rovaniemi)

text: Tennilä on kylä Rovaniemellä Yläkemijoen alueella. Se sijaitsee noin 40 kilometrin päässä kaupungin keskustasta. Kylässä on asutusta sen läpi virtaavan Kemijoen molemmin puolin.


title: Tennilä (Rovaniemi)

text: Entinen kansanedustaja Esko-Juhani Tennilä on kotoisin Tennilän kylästä.


title: Tennilä (Rovaniemi)

text: Tieto kylästä


title: Mode-luokka

text: Mode-luokka oli Ruotsin merivoimien hävittäjäluokka, johon kuului neljä alusta.


title: Italian kielet

text: Italian virallinen kieli on italia, jonka asema vahvistettiin perustuslakiin vasta 2007. Italian kieli perustuu suurelta osin Dante Alighierin (1265–1321) teoksissa käytettyyn kieleen, joissa toscanalaismurteeseen on yhdistetty Etelä-Italian kieliä. Italian yhdistyessä vuonna 1861 vain kaksi prosenttia väestöstä käytti puhekielenään yleisitaliaa. Vasta Mussolini vakiinnutti italian kielen valta-aseman.


title: Italian kielet

text: Etelä-Tirolin maakunnan toinen virallinen kieli on saksa, ja Aostan laakson alueen ranska.


title: Italian kielet

text: Virallisesti tunnustettuja vähemmistökieliä Italiassa on 12. Vuonna 1999 säädetty laki vähemmistökielistä tunnustaa seuraavat kielet:Näiden vakiintuneiden kielten lisäksi Italiassa on paljon maahanmuuttajia, joilla on omat kielensä. Lisäksi Italiassa on romaninkielinen vähemmistö.


title: Italian kielet

text: Italian niemimaalla aiemmin puhuttuja kieliä ovat muun muassa latina, faliski, oski, umbri, volski, pikeeni, veneetti, sikuli ja etruski.


title: Mia Saarinen

text: Mia Saarinen (s. 24. elokuuta 1995 Ruotsi) on suomalainen näyttelijä. Saarinen näytteli ensi kertaa elokuvassa "Aavan meren tällä puolen", jossa hänellä oli päärooli.


title: Hanalan liikennepaikka

text: Hanalan rautatieliikennepaikka on entinen seisake ja nykyinen raiteenvaihtopaikka pääradalla ja myöhemmin Keravan kaupunkiradalla. Seisake perustettiin 1930-luvulla kun rautatien itäpuolelle ilmaantui pientaloasutusta olemassaolleiden Rekolan ja Korson asemien puoliväliin. Tällä kohtaa rautatietä ei ole vielä 2000-luvullakaan asutusta radan länsipuolella, joten käyttäjämäärät jäivät vähäisiksi. Seisakkeen lakkautusta suunniteltiin jo 1970-luvulla, mutta kansanliikkeet onnistuivat estämään sen aina vuoteen 1980 asti, jolloin asema lakkautettiin samana päivänä, kun Koivukylän rautatieasema avattiin. Tässä yhteydessä Rekolan asemaa siirrettiin pohjoisemmaksi kohti Hanalaa.


title: Hanalan liikennepaikka

text: Hanala palasi rautatieliikennepaikkojen luetteloon Keravan kaupunkiratatöiden seurauksena vuonna 2003, kun entisestä seisakkeesta 150 m etelään toteutettiin raiteenvaihtopaikka, joka ei kuitenkaan mahdollistanut siirtymistä kaupunkiradalta pääradalle tai toisinpäin. Puuttuvat vaihteet asennettiin kesällä 2015.


title: Juha Tamminen

text: Juha Tamminen (s. 1957 Nakkila) on nykyään Hämeenlinnassa asuva suomalainen freelancevalokuvaaja ja -toimittaja. Hänen erikoisalaansa on jalkapalloilun kuvaaminen. Tammisen kuvia käyttävät esimerkiksi Veikkaaja, Urheilulehti sekä iltapäivälehdet. Hän on avustanut myös espanjalaisia ja italialaisia urheilulehtiä. Tamminen on ollut mukana toimittamassa useita jalkapalloaiheisia teoksia. Nykyään hän kuvaa jalkapalloilun lisäksi myös muuta urheilua.


title: Juha Tamminen

text: Jalkapallon arvokisoja Tamminen on kuvannut vuoden 1982 MM-kilpailuista lähtien. Hän on tallentanut muun muassa Diego Maradonan kuuluisan maalin 1986 MM-kisojen Englanti-Argentiina -ottelussa. FIFA valitsi Maradonan maalin myöhemmin MM-kisahistorian upeimmaksi maaliksi.


title: Juha Tamminen

text: 1980- ja 1990-luvuilla Tamminen asui useita vuosia Etelä-Amerikassa ja toimi kykyjenetsijänä välittäen pelaajia Suomen jalkapallosarjoihin. Hänen löytöjään ovat muun muassa porilaiseen FC Jazziin 1990-luvun alussa saapuneet Suomen ensimmäiset brasilialaispelaajat Piracaia ja Luiz Antonio.


title: Juha Tamminen

text: Suomen Palloliitto valitsi Tammisen vuoden 2010 jalkapallotoimittajaksi yhdessä Jussi Eskolan kanssa. "Jalkapallon MM-kisat 2002"-teos, jota hän oli mukana toimittamassa, valittiin Vuoden urheilukirjaksi 2002.


title: Juha Tamminen

text: Vuonna 2010 Tamminen julkaisi internetissä useita tuhansia valokuvia käsittävän kuva-arkistonsa.


title: Paini kesäolympialaisissa 1920 – kreikkalais-roomalaisen painin 67,5 kg

text: Kreikkalais-roomalaisen painin 67,5 kg sarjaan Antwerpenin olympiakisoissa osallistui 22 painijaa. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin ns. Bergvallin karsintajärjestelmää käyttäen, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia.


text: Itse otteluissa painittiin ensiksi 10 minuutin jakso, jonka aikana hyväksyttiin vain selkävoitto. Tarvittaessa jatkettiin pistepainilla 15 minuutin jaksoissa.


text: Suomalaiset selvisivät keskenään loppuotteluun ja painijohdon kehoituksesta taktikoivat kultamitalin Väreelle, koska uskoivat Tammisen mahdollisuuksin enemmän hopeakamppailuissa, joihin hävinnyt osapuoli vielä loppuottelun jälkeen joutui. Hopean Tamminen voittikin selvästi.


text: Ottelut hopeamitalista


text: Ottelut pronssimitalista


title: Korsikanritari

text: Korsikanritari ("Papilio hospiton") on muutamilla Välimeren saarilla tavattava hyvin harvinainen ritariperhoslaji. Se kuuluu Euroopan unionin luontodirektiivin liitteisiin II ja IV. Lisäksi korsikanritari mainitaan CITES-sopimuksen liitteessä I eli kaikenlainen lajilla käytävä kauppa on kiellettyä.


title: Korsikanritari

text: Kookas, keltamusta päiväperhonen, jonka takasiipien takareunassa on selvät, lyhyet kannukset. Takasiivissä on rivi sinisiä täpliä sekä punainen silmätäplä. Siipisuonten kohdalla on musta viiru. Korsikanritari muistuttaa ulkonäöltään varsin paljon tavallista ritariperhosta ("Papilio machaon"), mutta mustan värin osuus siivissä on korsikanritarilla jonkin verran suurempi ja siivet ovat kontrastisemmat. Keskeisenä lajeja erottavana tuntomerkkinä siiven alapinnan leveä, mustareunainen poikkiviiru on ulkoreunastaan syvään sahamaisesti aaltoileva. Siipiväli 60–70 mm.


title: Korsikanritari

text: Korsikanritaria tavataan ainoastaan Korsikan ja Sardinian saarilla. Perhoset lentävät yhtenä sukupolvena ja aloittavat lentonsa toukokuun puolivälissä. Lento jatkuu runsaampana kesäkuun alkupuolelle, mutta jonkin verran perhosia lentää aina heinäkuulle saakka.


title: Korsikanritari

text: Harvinainen laji. Perhoset elävät kuivilla, kallioisilla ja avoimilla ruohostomailla, joilla kasvaa korkeintaan harvaa pensaikkoa. Laji viihtyy tyypillisesti muuta maastoa korkeammilla kohdilla. Koiraat voivat lentää tuntikausia laskeutumatta. Perhoset vierailevat mielellään ohdakkeiden kukilla. Laji talvehtii kotelona.


title: Korsikanritari

text: Toukan ravintokasveja ovat "Ferula communis", "Ruta corsica" sekä "Peucedanum paniculatum". Ravintokasvin valinta riippuu populaatiosta.


title: Tequixquiac

text: Tequixquiac on kaupunki Meksikossa, Estado de Méxicon osavaltiossa. Asukkaita kaupungissa on 33 029. Kaupungin nimi juontuu nahuatlin kielestä.


title: Pantajarru

text: Pantajarru on kitkajarru, jota käytetään erityisesti ajoneuvoissa ja nostureissa. Jarruttaminen tapahtuu kiristämällä pyörivän rummun ympärillä olevaa joustavaa pantaa.


title: Pantajarru

text: Pantajarrun tyypillinen sovelluskohde on erilaisten koneistojen varajärjestelmänä, jossa sen tehtävänä on toimia jarruna silloin, kun ensisijaiseksi tarkoitettu jarrujärjestelmä ei toimi. Ensisijaisena jarruna sitä saatetaan käyttää muun muassa polkupyörissä, sirkkeleissä ja nosturilaitteissa.


title: Pantajarru

text: Pantajarrun suurin etu on sen rakenteellinen yksinkertaisuus. Siinä on muihin jarrujärjestelmiin verrattuna vähemmän liikkuvia osia, se on helppo huoltaa ja saattaa toimia useita vuosia. Altistuessaan kosteudelle tai lumelle sen pito kuitenkin heikkenee. Myös korkeat lämpötilat saattavat aiheuttaa luistamista. Tästä syystä pantajarru soveltuu parhaiten pienille pyörimisnopeuksille.


title: Panamanpöllönen

text: Sen elinpiiriä ovat subtrooppiset ja trooppiset kosteat vuoristometsät.


title: Kokemäen ravirata

text: Kokemäen ravirata sijaitsee Köyliöntien varressa noin kahdeksan kilometrin päässä Kokemäen kaupungin keskustasta. Lähistöllä olevaan Pitkäjärven vapaa-ajankeskukseen on matkaa pari kilometriä. Kokemäen ravirata kuuluu kesäratoihin, joilla ei ole ympärivuotista kilpailutoimintaa.


title: Kokemäen ravirata

text: Kokemäen ravirata sai alkunsa, kun Porin ravirata oli joutunut sota-aikana lopettamaan toimintansa kaupungin lentokentän laajennuksen vuoksi. Maakunnan hevosväki halusi oman raviradan ja sellainen päätettiin rakentaa Kokemäelle. Sataravi Oy perustettiin toukokuussa 1946 ja radan rakentaminen aloitettiin talkootyönä välittömästi samana kesänä. Sen tarvitsema maa-alue saatiin lahjoituksena Kokemäenkartanon omistajalta Erik E. Grönlundilta. Työ valmistui nopeasti ja avauskilpailut järjestettiin kesäkuussa 1947 yli 5 000 katsojan edessä.


title: Kokemäen ravirata

text: Raviradan yleisöalueella sijaitsee yhdistetty tuomaritorni- ja totomyyntirakennus, kahvilarakennus sekä noin 800-paikkainen puurakenteinen katsomo. Varikkoalueella tallirakennusten lisäksi myös kahvila. Kokemäen raviradan erikoisuutena on, että yleisöllä on mahdollisuus seurata kilpailuja myös keskikentältä. Kokemäen raviradalla pitävät valmennustallia muun muassa Meri Elomaa, Kauko Ketola sekä tunnetuimpana valmentajana Janne Ranta-Krenkku.


title: Kokemäen ravirata

text: Kokemäen ravikauden huipputapahtuma on perinteiset kaksipäiväiset juhannusravit, joita on järjestetty jo 1950-luvulta lähtien. Juhannuslauantain kilpailut ovat keränneet jopa 5 000 hengen yleisömääriä. Juhannusravien lisäksi Kokemäellä on yleensä järjestetty yhdet kilpailut toukokuun alussa, sekä yhdet touko- kesäkuun vaihteessa. Vuonna 2013 Kokemäellä on neljä kilpailupäivää.


title: Kokemäen ravirata

text: Suurkilpailuja ei Kokemäellä järjestetä, mutta vuodesta 1978 lähtien on pidetty 1960-luvun menestyshevosen mukaan nimetty Vilperi-ajo. Vuodesta 2010 lähtien on lisäksi järjestetty Emil Cedercreutzin muistoajo, joka on nimetty maineikkaan kuvanveistäjän mukaan. Totoravien lisäksi Kokemäellä ajetaan vuosittain useita harjoitus- ja paikallisraveja.


title: Hyvänlaatuinen asentohuimaus

text: Hyvänlaatuinen asentohuimaus johtuu sisäkorvan tasapainoelimen toiminnan häiriöstä. Sen oireena on toistuva pään asennon muutoksiin liittyvä huimaus. Asentohuimaus on melko yleinen ikääntyvien ongelma. Hankalista oireista huolimatta hyvänlaatuinen asentohuimaus ei ole aivoverenvuodon, kasvaimen tai muun vakavan sairauden merkki.


title: Hyvänlaatuinen asentohuimaus

text: On arvioitu, että noin neljäsosa väestöstä kokee erilaisia huimausoireita. Jatkuvaa tai yli vuoden ajan toistuvaa huimausta potee noin 15 % huimauspotilaista.


title: Hyvänlaatuinen asentohuimaus

text: "Hyvänlaatuisen asentohuimauksen" oireita ovat"Huimausta aiheuttavia liikkeitä" voivat olla


title: Hyvänlaatuinen asentohuimaus

text: Jos huimaukseen liittyy jäsenten puutumista tai heikkoutta, potilas on toimitettava lääkäriin tarkempia tutkimuksia varten. Samoin jos oireet ovat voimakkaita, kannattaa niiden ilmetessä ensimmäistä kertaa käydä lääkärissä, jotta mahdolliset muut huimauksen syyt voidaan sulkea pois. Lääkärin tekemässä tutkimuksessa ei tarvita laboratorio- tai konetutkimuksia.


title: Hyvänlaatuinen asentohuimaus

text: Hyvänlaatuinen asentohuimaus johtuu sisäkorvan tasapainoelimen toiminnan häiriöstä. Tasapainoelimessä on kolme kaarikäytävää, joiden sisältämä neste liikkuu vatupassin nesteen tavoin, kun päätä kallistetaan. Kaarikäytävät kaartuvat kolmessa toisiinsa nähden kohtisuorassa tasossa, minkä vuoksi ne havaitsevat eri suuntiin suuntautuvaa liikettä.


title: Hyvänlaatuinen asentohuimaus

text: Joskus johonkin kaarikäytävään muodostuu sakkaa, joka muuttaa tasapainoon liittyviä aistimuksia. Keskushermosto ei kuitenkaan saa vastaavia signaaleja toisesta sisäkorvasta. Ristiriita eri puolilta tulevien aistimusten välillä aiheuttaa keskushermostolle tulkintaongelman, ja se koetaan huimauksena.


title: Hyvänlaatuinen asentohuimaus

text: Yleensä sakkaa kertyy taaempaan (posterioriseen) kaarikäytävään, sillä siitä sakka ei pääse poistumaan itsestään niin helposti kuin kahdesta muusta (ylemmästä ja horisontaalisesta) kaarikäytävästä. Sakka on kaarikäytävässä olevaa nestettä painavampaa, joten sitä voidaan poistaa kallistamalla päätä sopivilla liikesarjoilla.


title: Hyvänlaatuinen asentohuimaus

text: Hyvänlaatuinen asentohuimaus korjaantuu ajan myötä itsestään. Toipumista voi kuitenkin nopeuttaa liikesarjoilla, joka poistaa kaarikäytävään kertynyttä sakkaa. Tavallisimmin ongelma on taimmassa kaarikäytävässä, ja riippuen huimauksen lähteestä kannattaa käyttää hieman erilaisia harjoitteita. Tunnetaan Brand-Daroffin, Epleyn ja Semantin manööverit.


title: Hyvänlaatuinen asentohuimaus

text: Hyvänlaatuiseen asentohuimaukseen ei ole parantavaa lääkehoitoa. Tasapainoelimeen vaikuttavista huimauslääkkeistä saattaa olla enemmän haittaa kuin hyötyä, mutta huimaukseen liittyvää pahoinvointia voidaan lievittää pahoinvointilääkkeillä. Vain hyvin harvoin saatetaan harkita kirurgisia operaatioita.


title: HMS Visby (1942)

text: HMS Visby (runkonumerot J11 ja F11) oli Ruotsin laivaston Visby-luokan hävittäjä.


title: HMS Visby (1942)

text: Alus laskettiin vesille 16. lokakuuta 1942 Götaverkenillä Göteborgissa ja se otettiin 10. elokuuta 1943 palvelukseen. Alus poistettiin palveluksesta 1. heinäkuuta 1982.


title: HMS Sundsvall (1942)

text: HMS Sundsvall (runkonumerot J12 ja F12) oli Ruotsin laivaston Visby-luokan hävittäjä.


title: HMS Sundsvall (1942)

text: Alus laskettiin vesille 20. lokakuuta 1942 Erikbergs Mekaniska Verkstad AB:n telakalla ja se otettiin 17. syyskuuta 1943 palvelukseen. Alus poistettiin palveluksesta 1. heinäkuuta 1982.


title: HMS Hälsingborg

text: HMS Hälsingborg (runkonumerot J13 ja F13) oli Ruotsin laivaston Visby-luokan hävittäjä.


title: HMS Hälsingborg

text: Sen köli laskettiin 1941 Götaverkenillä Göteborgissa ja alus laskettiin vesille 23. maaliskuuta 1943. Alus otettiin 30. marraskuuta palvelukseen ja se poistettiin palveluksesta 1. heinäkuuta 1978.


title: HMS Kalmar (1943)

text: HMS Kalmar (runkonumerot J14 ja F14) oli Ruotsin laivaston Visby-luokan hävittäjä.


title: HMS Kalmar (1943)

text: Alus laskettiin vesille 20. heinäkuuta 1943 Eriksbergs Mekaniska Verkstad AB:n telakalla ja se otettiin 3. helmikuuta 1944 palvelukseen. Alus poistettiin palveluksesta 1. heinäkuuta 1978.


title: Visby (täsmennyssivu)

text: Visby tarkoittaa seuraavia asioita:


title: Sundsvall (täsmennyssivu)

text: Sundsvall tarkoittaa seuraavia asioita:


title: Kalmar (täsmennyssivu)

text: Kalmar tarkoittaa seuraavia asioita:


title: HMS Öland (1945)

text: HMS Öland (runkonumerot 16, J16 ja F16) oli Ruotsin laivaston Öland-luokan hävittäjä.


title: HMS Öland (1945)

text: Alus tilattiin Kockums Mekaniska Verkstad AB:lta. sen köli laskettiin 1943 ja alus laskettiin vesille 15. joulukuuta 1945. Alus valmistui 5. joulukuuta 1947.


title: HMS Öland (1945)

text: Alus poistettiin palveluksesta 1. heinäkuuta 1978.


title: HMS Uppland (1946)

text: HMS Uppland (runkonumerot 17, J17 ja F17) oli Ruotsin laivaston Öland-luokan hävittäjä.


title: HMS Uppland (1946)

text: Alus laskettiin vesille 15. marraskuuta 1946 Karlskronavarvetilla ja se otettiin 31. tammikuuta 1949 palvelukseen.


title: HMS Uppland (1946)


title: Lisbeth Movin

text: Lisbeth Movin (25. elokuuta 1917 – 7. marraskuuta 2011) oli tanskalainen näyttelijä ja elokuvaohjaaja.


title: Lisbeth Movin

text: Hänen puolisonsa oli ohjaaja Lau Lauritzen.


title: Kerran sotureita

text: Kerran sotureita on uusiseelantilaisen Alan Duffin romaaniin perustuva draamaelokuva vuodelta 1994. Se kertoo kaupungistuneen maoriperheen elämästä. Toisin kuin perheen isään keskittyvässä kirjassa, elokuvan päähenkilöksi nousee matriarkaalinen äiti. Kriitikoiden mukaan rap-musiikki ja kuvaustyyli yhdistävät sen tyyliltään afroamerikkalaisiin yhteiskunnallisiin elokuviin.


title: Chacal-luokka (hävittäjä)

text: Chacal-luokka oli Ranskan laivaston 1920-luvun lopulla valmistetun kuuden hävittäjän () alusluokka, jonka alukset palvelivat toisessa maailmansodassa.


title: Chacal-luokka (hävittäjä)

text: Nämä suuret hävittäjät eli niin kutsutut "contre-torpilleursit" olivat Ranskan merivoimien ensimmäiset ensimmäisen maailmansodan jälkeen valmistetut torpedoin varustetut alukset yhdessä Bourrasque-luokan "torpilleursien" kanssa. Alusluokan tilaus vahvistettiin laivasto-ohjelmassa huhtikuussa 1922, mutta luokan ensimmäiset alukset "Panthère" ja "Jaguar" oli tilattu jo neljä päivää aiemmin. Loput neljä alusta tilattiin 7. helmikuuta 1923 ja niiden kölit laskettiin jo samana vuonna.


title: Chacal-luokka (hävittäjä)

text: Alusten pääaseet olivat ensimmäistä kertaa Ranskan merivoimissa yliampuvia sekä etu- että takakannella, ja viides tykki oli sijoitettu taaimman savuhormin tasalle. Alusten pääaseet olivat vuodelta 1919, ja ne olivat aikakautensa tehokkaimpia. Niiden suurin heikkous oli pieni tulinopeus, vain 4–5 laukausta minuutissa.


title: Noah Kin

text: Noah Kin (s. 1994 Oslo, Norja) on suomalainen nigerialaistaustainen rap-artisti ja näyttelijä Helsingistä. Hänen debyyttialbuminsa "No Matter the Season" julkaistiin Helsinki Freedom Recordsin kautta 30. marraskuuta 2011. Albumin kappaleista ”My Name Is Noah Kin” ja ”Underground” julkaistiin yhteismusiikkivideo syyskuussa 2011. Noah Kinin toinen albumi "9fngrs" julkaistiin 27. kesäkuuta 2012. Albumin kappaleesta ”the:passion” on julkaistu musiikkivideo. Kolmas albumi "Now You See" julkaistiin 21. maaliskuuta 2014.


title: Noah Kin

text: Noah Kin on ruvennut viime aikoina tekemään muuta musiikkia ja sen takia hän on päättänyt lopettaa rap-artistina esiintymisen.


title: Noah Kin

text: Noah Kin syntyi Norjassa suomalaiselle äidille ja nigerialaiselle isälle, mutta hän varttui Suomessa. Hän on opiskellut Helsingin medialukiossa.


title: Tres Fogos

text:
Tres Fogos on vuonna 2010 perustettu helsinkiläinen roots-trio. Yhtye julkaisi ensimmäisen levynsä "Paraiso" vuonna 2011.
Levy sisältää afroamerikkalaisia spirtuaaleja esitettynä kuvitteellisen 1930- tai 1940-luvun Keski-Lännen bluegrassvaikutteiseen tyyliin.


title: Got 2 Luv U

text: Got 2 Luv U on jamaikalaisen reggaelaulajan Sean Paulin kappale vuodelta 2011. Se esitettiin ensimmäisen kerran Music Awardeissa kesällä vuonna 2011. Laulua laulaa myös Alexis Jordan.


title: Hubert Sumlin

text: Hubert Sumlin (16. marraskuuta 1931 Greenwood Mississippi, Yhdysvallat – 4. joulukuuta 2011 Wayne, New Jersey, Yhdysvallat) oli yhdysvaltalainen kitaristi ja laulaja. Hän oli vuodesta 1955 Howlin' Wolfin kitaristi. Hänen soitolleen olivat ominaisia sävelryöpyt, äkillinen hiljaisuus ja rohkeat rytmin venytykset". Rolling Stoneen sadan parhaan kitaristin luettelossa Sumlin oli 43


title: Hubert Sumlin

text: Sumlin vietti lapsuutensa Hughesissa Arkansasissa. Ensimmäisen kitaransa hän sai kuusivuotiaana. Sumlin oli ensimmäisen kerran tekemisissä Howlin' Wolfin kanssa kun hän livahti erääseen esitykseen. Kun Howlin' Wolf siirtyi Memphisistä Chicagoon 1953, pitkäaikainen kitaristi Willie Johnson jäi pois. Saapuessaan Chicagoon Wolf palkkasi aluksi paikallisen kitaristin Jody Williamsin, ja vuonna 1954 Wolf kutsui Sumlinin Chicagoon soittamaan toista kitaraa hänen chicagolaiseen yhtyeeseensä. Williams erosi yhtyeestä1955, jolloin Sumlinista tuli yhtyeen ykköskitaristi, ja siinä tehtävässä hän oli melkein koko lopun Wolfin uraa, lukuun ottamatta lyhyttä jaksoa, jolloin hän soitti Muddy Watersin kanssa noin 1956. James Segrestin ja Mark Hoffmanin kirjassa "Moanin' at Midnight: The Life and Times of Howlin' Wolf" julkaistun haastattelun mukaan Howlin' Wolf lähetti Sumlinin opettelemaan klassisen kitaran soittoa chicagolaiseen musiikkikouluun. Sumlin soitti albumilla "Howlin' Wolf", tunnetaan myös nimellä "The Rockin' Chair Album", jonka Mojo on 2004 nimennyt kaikkien aikojen kolmanneksi parhaaksi kitara-albumiksi.


title: Hubert Sumlin

text: Wolfin kuoltua 1976 Sumlin jatkoi yhtyeen muutamien jäsenten kanssa nimellä "The Wolf Pack" noin vuoteen 1980. Sumlin levytti myös omalla nimellään, ensimmäisen kerran kiertäessään Euroopassa Wolfin kanssa vuonna 1964. Hänen viimeinen sooloalbuminsa oli "About Them Shoes", jonka julkaisi 2004 Tone-Cool Records. Häneltä jouduttiin poistamaan keuhkot samana vuonna, mutta hän jatkoi esiintymistä melkein kuolemaansa saakka


title: Hubert Sumlin

text: Sumlin liitettiin Blues Foundationin Hall of Fameen 2008. Vuosien mittaan Sumlin on ollut ehdokkaana neljä kertaa Grammy-palkituksi, vuonna 1999 albumista "Tribute to Howlin' Wolf" Henry Grayn, Calvin Jonesin, Sam Lay ja Colin Lindenin kanssa, vuonna 2000 CD:stä "Legends" Pinetop Perkinsin kanssa, vuonna 2006 sooloalbumistaan "About Them Shoes" (jossa soittivat myös Keith Richards, Eric Clapton, Levon Helm, David Johansen ja James Cotton) vuonna 2010 mukanaolostaan Kenny Wayne Shepherd -yhtyeen "Live! In Chicago" CD:llä. Hän on saanut useita Blues Music palkintoja, ja toimi tuomarina viidennessä vuosittaisessa Independent Music Awardsissa tukeakseen riippumattomien muusikoiden uraa ja häntä on pidetty yhtenä nykyajan merkittävimmistä blueskitaristeista.


title: Hubert Sumlin

text: Sumlin kuoli sydänkohtaukseen 4. joulukuuta 2011 sairaalassa Waynessa New Jerseyssä ollessaan 80-vuotias. Mick Jagger ja Keith Richards maksoivat hänen hautajaiskulunsa. Vuonna 2017 he vetosivat muun muassa Eric Claptonin ja Elvis Costellon kanssa, että Sumlin valittaisiin Rock and Roll Hall of Fameen.


title: Jalkakäytävä

text: Jalkakäytävä on jalankulkijoille varattu alue esimerkiksi tien tai kadun laidassa. Taajamissa se on tavallisesti hieman korkeammalla kuin ajorata, josta se yleensä on erotettu reunakiveyksellä. Taajamien ulkopuolella maantien vierellä kulkee usein yhdistetty pyörätie ja jalkakäytävä.


title: Jalkakäytävä

text: Jos jalkakäytävää ei ole, jalankulkijan on käytettävä piennarta, pyörätietä tai tien reunaa. Tien ylittämistä varten jalankulkijoille merkitään suojateitä.


title: Jalkakäytävä

text: Esimerkiksi Suomen lain mukaan jalkakäytävällä ei saa taluttaa polkupyörää tai mopoa, jos siitä voi aiheutua huomattavaa haittaa muille jalankulkijoille. Alle 12-vuotiaat lapset voivat kuljettaa (=ajaa) polkupyörää jalkakäytävällä, mutta eivät saa aiheuttaa kohtuutonta häiriötä jalankululle.


title: Jalkakäytävä

text: Suomessa polkupyörän ja mopon saa pysäköidä jalkakäytävälle. Muunkin ajoneuvon saa erityistä varovaisuutta noudattaen pysäyttää lyhyeksi ajaksi jalkakäytävälle ja pyörätielle ajoneuvoon nousemista, siitä poistumista, sen kuormaamista tai kuorman purkamista varten, milloin läheisyydessä ei ole käytettävissä muuta pysäyttämiseen sopivaa paikkaa ja pysäyttämiseen on pakottavia syitä. Pysäytetty ajoneuvo ei kuitenkaan saa kohtuuttomasti haitata jalkakäytävällä ja pyörätiellä kulkemista. Kuljettajan on tällöin pysyteltävä ajoneuvonsa läheisyydessä ja tarvittaessa siirrettävä ajoneuvo paikkaan, jossa se ei häiritse muuta liikennettä.


title: Raining Blood

text: Raining Blood on yhdysvaltalaisen thrash metal -yhtye Slayerin kappale vuodelta 1986. "Reign in Blood" -albumilla julkaistu kappale on muodostunut yhdeksi yhtyeen tunnetuimmista, ja se soitetaankin lähes kaikilla yhtyeen keikoilla. Kappale on yhtyeen kitaristien Jeff Hannemanin ja Kerry Kingin käsialaa. Kappaleen lopussa kuullaan sateen ääntä.


title: Raining Blood

text: Kappaletta on kuultu usein populaarikulttuurin yhteydessä. Se esiintyy esimerkiksi South Parkin jaksossa ”Die Hippie, Die”, sekä ", sekä Skate" -videopeleissä.


title: Nokia X2-02

text: Nokia X2-02 on joulukuussa 2011 julkaistu matkapuhelinvalmistaja Nokian valmistama kahdella SIM-korttipaikalla varustettu matkapuhelin. Sen hintaluokka on noin 60 euroa ilman veroja.


title: Dev Anand

text: Dharam Dev Anand (, ; 26. syyskuuta 1923 – 3. joulukuuta 2011) oli intialainen näyttelijä sekä elokuvaohjaaja ja -tuottaja. Intian hallitus myönsi hänelle Padma Bhushan -palkinnon vuonna 2001 ja Dadasaheb Phalke -palkinnon vuonna 2002 työstään intialaisen elokuvan hyväksi. Anandin ura kesti yli 65 vuotta. Anand kuoli sydänkohtaukseen Lontoossa 3. joulukuuta 2011.


title: Criminal

text: Criminal on englantia ja tarkoittaa rikollista. Se voi viitata ainakin seuraaviin asioihin:


title: Miro Hovinen

text: Miro Hovinen (s. 29. huhtikuuta 1992 Espoo) on suomalainen jääkiekkopuolustaja, joka pelaa Puolan Polska Hokej Ligan Podhale Nowy Targissa.


title: Miro Hovinen

text: Hovinen on Espoon Jääklubin kasvatti ja hän siirtyi C-juniori-ikäisenä Jokereihin. Hän toimi kaudella 2007–2008 seuran C-nuorten kapteenina ja voitti SM-pronssia. Kaudella 2008–2009 Hovinen kuului Jokereiden B-nuorten kapteenistoon. Dinamo Moskova varasi hänet 78. pelaajana . Kaudeksi 2009–2010 Hovinen siirtyi Espoo Bluesin A-nuoriin, josta hän palasi yhden välivuoden jälkeen takaisin Jokereiden A-nuoriin kaudeksi 2010–2011. Kaudella 2011–2012 Hovinen toimi joukkueen A-nuorten varakapteenina ja jakoi koko A-nuorten SM-liigan pudotuspelien tehotilaston voiton KalPan Mikael Seppälän kanssa lukemalla +8. Hän voitti kauden päätteeksi A-nuorten SM-hopeaa. Hovinen debytoi kauden aikana myös miesten peleissä pelattuaan 20 Mestis-ottelua lainalla Kiekko-Vantaassa tehopistein 3+5=8.


title: Miro Hovinen

text: Huhtikuussa 2012 Hovinen teki kaksivuotisen SM-liigasopimuksen Tampereen Ilveksen kanssa. Hän ehti pelata tulokaskautensa aikana 2012-2013 26 runkosarjaottelua tehden neljä syöttöpistettä, kunnes Hovisen kauden ainoassa A-junioriottelussa tullut aivotärähdys päätti hänen kautensa joulukuussa 2012. Hovisen aivotärähdyksen jälkioireet jatkuivat vielä pitkälle kaudella 2013–2014. Hän ei pelannut Ilveksessä otteluakaan, vaan Hovisen kuntouduttua seura lainasi hänet loppukaudeksi Lempäälän Kisaan helmikuussa 2012. Lokakuussa 2014 hän jatkoi LeKissä aluksi ottelukohtaisella sopimuksella oltuaan ilman sopimusta alkukauden 2014–2015.


title: Miro Hovinen

text: Kaudeksi 2015–2016 Hovinen teki vuoden mittaisen sopimuksen Heinolan Peliittojen kanssa. Hän harjoitteli kesällä 2015 seuran yhteistyöjoukkue Pelicansin kanssa ja Hovinen teki lopulta sarjatasoa ylemmäs 2+1-vuotisen sopimuksen joukkueen kanssa elokuussa 2015. Hänen kautensa jäi lopulta kuitenkin vain 14 runkosarja- ja viiden playoff-ottelun mittaiseksi loukkaantumisen vuoksi. Kaudella 2016–2017 Hovinen pelasi Pelicansin ohella myös neljä ottelua lainalla Peliitoissa. Hän teki Pelicansissa liigauransa avausmaalin 8. tammikuuta 2017 vieraissa Tampereen Ilvestä vastaan. Hovisen osuma jäi Pelicansin 1–4-voittoon päättyneen ottelun ratkaisumaaliksi. Hän keräsi ottelusta teholukeman +3. Jari Viitala valitsi Hovisen ottelun Alumnien tähtien kakkostähdeksi. Hän pelasi kuitenkin polvivaivojen vuoksi SM-liigassa vain 19 runkosarjaottelua.


title: Miro Hovinen

text: Hovinen jatkoi polvivaivoistaan kuntoutumista kaudella 2017–2018, jolloin hän harjoitteli pääasiassa omatoimisesti. Hovinen etsi kuntouduttuaan seuraa pitkään, kunnes elokuussa 2018 hän siirtyi try-outille Tanskan Metal Ligaenin Herlev Eaglesiin. Hovinen hankittiin ensisijaisesti paikkaamaan henkilökohtaisista syistä lähteneen Todd Perryn jättämää aukkoa. Hovinen jäi kuitenkin ilman jatkosopimusta syyskuussa, kun hänen polvivaivansa jatkuivat vain yhden harjoitusottelun jälkeen. Kuntouduttuaan Hovinen harjoitteli syksyn mittaan Lempäälän Kisan Mestis-joukkueen kanssa omien sanojensa mukaan 5-6 viikkoa, kunnes joulukuussa hän siirtyi kuukauden mittaisella try-out -sopimuksella Puolan Polska Hokej Ligan Podhale Nowy Targiin. Joukkuetta valmentaa Hoviselle Jokereiden A-nuorista tuttu Tomek Valtonen.


title: Miro Hovinen

text: Hovinen pelasi alle 20-vuotiaiden MM-kilpailuissa vuonna 2012, jolloin hän jakoi Suomen sisäisen tehotilaston voiton Markus Granlundin kanssa lukemalla +5. Hovinen pelasi myös alle 18-vuotiaiden MM-kilpailuissa vuonna 2010, jolloin hän voitti pronssia. Hovinen pelasi myös alle 18-vuotiaiden Ivan Hlinkan muistoturnauksessa vuonna 2009.


title: Miro Hovinen

text: Hovinen edusti myös Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2009, joista ensimmäinen turnaus päättyi pronssiin. Hän toimi molemissa turnauksissa joukkueensa varakapteenina. Yhteensä Hovinen on pelannut 16 nuorten ja 49 poikien maaottelua.


title: Miro Hovinen

text: Hovisen isoveljet Rami ja Niko ovat pelanneet myös jääkiekkoa. Vanhempi isoveli Rami pelasi puolustajana kolme SM-liigaottelua HIFK:ssa kaudella 2005–2006 ja nuorempi isoveli Niko on pelannut ammattilaisena maalivahtina. Niko kuului myös vuoden 2011 maailmanmestarijoukkueeseen.


title: Miro Hovinen

text: Miron isä on keihäänheiton kaksinkertainen Suomen-mestari Seppo Hovinen ja äiti Ulla Hovinen (o.s. Lundholm) on kiekonheiton nelinkertainen Suomen-mestari.


title: Gonna Fly Now

text: Gonna Fly Now (tunnetaan myös nimellä ”Theme from Rocky”) on vuonna 1976 ilmestyneen "Rocky"-elokuvan tunnuskappale. Sen on säveltänyt yhdysvaltalainen elokuvamuusikko Bill Conti. Contin säveltämä ”Gonna Fly Now” oli myös Oscar-ehdokkaana parhaan kappaleen kategoriassa.


title: Gonna Fly Now

text: Jääkiekkojoukkue Helsingin Jokerit on käyttänyt kappaletta maalilaulunaan 1990-luvun alusta lähtien.


title: Martin Brain

text: Martin Brain (s. 1934? - k. 25. toukokuuta 1970) oli brittiläinen moottoriurheilija. Hän kilpaili Formula 1 MM-sarjan ulkopuolisissa kilpailuissa. Hän menehtyi Nottingham Sports Car Club Meeting kilpailussa Silverstonen radalla sattuneessa onnettomuudessa kun hänen Cooperinsa suistui ulos radalta tuhoisin seurauksin. Hän oli kuollessaan 36-vuotias.


title: John Machin

text: John Machin (1680–1751) oli englantilainen matemaatikko. Hän kehitti sarjakehitelmän piin likiarvon laskemiseksi vuonna 1706. Machinin kaavaa käytettiin tietokoneiden yleistymiseen asti.


title: John Machin

text: Hänet hyväksyttiin Royal Societyn jäseneksi vuonna 1710. Vuodesta 1713 alkaen kuolemaansa asti Machin toimi tähtitieteen professorina Gresham Collegessa Lontoossa. Hän oli 30 vuotta Royal Societyn sihteeri.


title: Thomas Crimble

text: Thomas Crimble on brittiläinen muusikko.


title: Thomas Crimble

text: Crimble oli mukana perustamassa Skin Alley -yhtyettä vuonna 1969. Hän soittaa bassoa ja koskettimia sekä laulaa yhtyeen kahdella ensimmäisellä albumilla "Skin Alley" (1969) ja "To Pagham and Beyond" (1970). Syksyllä 1970 Crimble liittyi Hawkwind-yhtyeeseen basistiksi eronneen John Harrisonin tilalle. Crimble oli mukana Hawkwindin kuuluisalla Wightsaaren-keikalla, jossa yhtye soitti konserttialueen ulkopuolella niin sanotulla protestialueella, jossa protestoitiin festivaalien korkeita lipunhintoja. Crimblen yhteistyö Hawkwindin kanssa päättyi keväällä 1971, kun hänet korvasi Dave Anderson.


title: Thomas Crimble

text: Vuodesta 1971 vuoteen 1999 Crimble oli yksi Glastonburyn festivaalien pääorganisaattoreista. Crimble oli kiinnostunut festivaalitoiminnasta nähtyään Wightsaaren festivaalit ja tarjoutui mukaan järjestäjäksi vuoden 1971 Glastonburyn festivaaleille ja pysyi mukana lähes 30 vuoden ajan. 1980-luvulla Crimble omisti myös Mountain-studiot Walesissa, jossa lukuisat yhtyeet kävivät levyttämässä.


title: Thomas Crimble

text: Vuodesta 2001 eteenpäin Crimble on soittanut Nik Turnerin perustamassa Xhawkwind.com-yhtyeessä, joka tosin joutui piakkoin muuttamaan nimensä SpaceRitual.netiksi. Crimble on soittanut yhtyeessä bassoa, kitaraa ja kosketinsoittimia.


title: Tim Floyd

text: Tim Floyd (s. 25. helmikuuta 1954 Hattiesburg) on yhdysvaltalainen koripallovalmentaja, joka valmentaa nykyisin UTEP:n yliopistojoukkuetta.


title: Tim Floyd

text: Ennen NBA-seurojen valmentamista Floyd valmensi muun muassa Iowan osavaltionyliopistossa, jossa hän oli yksi koulun menestyksekkäimmistä valmentajista. Vuonna 1998 hän siirtyi Chicago Bullsiin, jossa hän korvasi päävalmentajana toimineen Phil Jacksonin. Floyd valmensi Bullsia vuosina 1998–2001. Hän valmensi myös toista NBA-seuraa, New Orleans Hornetsia, vuosina 2003–2004.


title: Ceriumkarbonaatti

text: Ceriumkarbonaatti (Ce(CO)) on cerium- ja karbonaatti-ionien muodostama epäorgaaninen ioniyhdiste. Ceriumkarbonaattia käytetään muun muassa katalyyttinä.


title: Ceriumkarbonaatti

text: Ceriumkarbonaattia tuotetaan teollisesti saostamalla sitä ceriumpitoisista liuoksista, kuten ceriumkloridista, natriumkarbonaatin avulla. Yhdistettä on tuotettu myös saostamalla ammoniumvetykarbonaatin avulla, ceriumtriklooriasetaatin hydrolyysillä sekä johtamalla hiilidioksidia cerium(III)oksidin suspensioon.


title: Ceriumkarbonaatti

text: Ceriumkarbonaatti kiteytyy tyypillisesti kidevedellisinä hydraatteina kuten oktahydraattina tai trihydraattina. Kaupallinen tuote voi saostusolosuhteista ja kuivausolosuhteista riippuen sisältää eri hydraattien lisäksi myös ceriumhydroksidikarbonaattia tai ceriumoksidikarbonaattia. Kuumennettaessa ceriumkarbonaatista poistuu ensin kidevesi, minkä jälkeen yhdiste alkaa hajota. Hajoaminen tapahtuu eri muotojen kautta ja lopulta cerium hapettuu kolmenarvoisesta neljänarvoiseksi ja on noin 550 °C:n lämpötilassa muuttunut cerium(IV)oksidiksi.


title: Ceriumkarbonaatti

text: Ceriumkarbonaattia voidaan käyttää autojen katalysaattoreissa pakokaasujen puhdistamiseen. Muita käyttökohteita ovat ceriumyhdisteiden, esimerkiksi ceriumoksidin valmistus ja metallisen ceriumin tuotanto.


title: Ihme-nykytaidefestivaali

text: Ihme-nykytaidefestivaali on Taidesäätiö Pro Arten tuottama vuosittainen nykytaiteen festivaali, johon sisältyy nykytaideteos julkisessa tilassa, teoksen ympärille rakentuva tapahtumakokonaisuus ja taidekasvatushankkeita. Festivaali tilaa Ihme-teoksen, joka toteutetaan julkisessa tilassa. Teoksen äärellä koettua jatkaa kaikille avoin ja ilmainen festivaaliohjelma, joka koostuu muun muassa keskusteluista ja elokuvanäytöksistä. Ihme-koulu sisältää taidekasvatusta ja yleisötyöprojekteja yhteistyössä koulujen ja muiden toimijoiden kanssa. Festivaalille on vapaa pääsy.


title: Ihme-nykytaidefestivaali

text: Taidesäätiö Pro Arte haluaa edistää taidetta demokraattisessa yhteiskunnassa, tärkeänä osana ihmisten elämää ja arkea. Sen tarkoituksena on edistää kuvataiteen asemaa ja näkyvyyttä sekä kehittää yleisösuhdetta ja saavutettavuutta. Säätiön toiminta on kansainvälistä ja suunnattu kaikille kulttuurista kiinnostuneille. Säätiön asiantuntijatyöryhmä vastaa festivaalin taiteilijan valinnasta sekä festivaaliohjleman sisällön suunnittelusta. Työryhmään kuuluvat Tuula Arkio (pj.), Leevi Haapala, Hanna Johansson, Paula Toppila ja Timo Valjakka.


title: Ihme-nykytaidefestivaali

text: Taidesäätiö Pro Arte kutsuu vuosittain yhden kansainvälisen taiteilijan tai taiteilijaryhmän toteuttamaan Ihme-teoksen julkiseen tilaan. Teoksen toteutustapa, muoto ja sijainti määritellään valitun taiteilijan kanssa.


title: Ihme-nykytaidefestivaali

text:
Ihme-teoksen teemoihin liittyvän festivaaliohjelman tarkoituksena on lisätä kiinnostusta kuvataiteeseen ja kehittää sen yleisösuhdetta. Festivaaliohjelmaan sisältyy puheenvuoroja ja keskustelua Ihme-teoksen teemoista ja muista ajankohtaisista aiheista, elokuvia ja muuta vuosittain vaihtelevaa tarjontaa musiikista työpajoihin. Puhujavieraita ovat Ihme-teoksen tekijän lisäksi taiteilijat sekä eri alojen tutkijat ja muut toimijat. O
sallistuminen kaikkeen ohjelmaan on ilmaista.


title: Ihme-nykytaidefestivaali

text: Festivaalin julkaisut dokumentoivat vuosittaisen festivaalin tapahtumat digitaalisena verkkojulkaisuna.


title: Ihme-nykytaidefestivaali

text: Ihme-koulu sisältää taidekasvatusohjelmaa ja työpajoja. Festivaali tekee yhteistyötä Helsingin kaupungin nuorison palvelukokonaisuuden, oppilaitosten ja yliopistojen kanssa ja tuottaa ohjelmakokonaisuuksia erilaisille kohderyhmille avatakseen nykytaiteen sisältöjä. Taidekasvatusohjelman puitteissa toteutetaan Ihme-teokseen liittyvä virike- ja opetusmateriaali kouluille.


title: Ihme-nykytaidefestivaali

text: Ensimmäinen Ihme-editio oli brittiläisen kuvanveistäjän Antony Gormleyn sanomalehti-ilmoitus. Editio ilmestyi Helsingin Sanomissa ja Metro-lehdessä 28.3.2008 sekä Hufvudstadsbladetissa 29.3.2008. Sanomalehti-ilmoitus tiedotti Taidesäätiö Pro Artesta sekä kutsui lukijat osallistumaan seuraavana vuonna toteutettuun Gormleyn Ihme-teokseen.


title: Ihme-nykytaidefestivaali

text: Taidesäätiö Pro Arten ensimmäinen tuotanto oli taiteilijoiden elokuvista ja videoista koostunut Ihme 0. Kokonaisuus esitettiin elokuvateatteri Bio Rexissä 29.3.2008.


title: Ihme-nykytaidefestivaali

text: Ensimmäisen Ihme-teoksen taiteilija oli brittiläinen kuvanveistäjä Antony Gormley Helsingin Kaisaniemen kentälle sijoittuneella teoksella "Savi ja kollektiivinen keho". Teos toteutui kahdessa jaksossa. Ensimmäisen jakson kuluessa yleisö sai käydä kuplahallissa katsomassa koskematonta savikuutiota 22.3.-24.3.2009. Toisen jakson aikana 25.3.-3.4.2009 yleisöllä oli mahdollisuus työstää savea. Työskentely tapahtui neljän tunnin jaksoissa ja siihen oli mahdollisuus yhteensä noin 2000 osallistujalla.


title: Ihme-nykytaidefestivaali

text: Ensimmäiset Ihme-päivät järjestettiin 3.-5.4.2009 Vanhalla Ylioppilastalolla Helsingissä. Ihme-päivien teemoina olivat kysymykset: ketkä taidetta tekevät ja kenelle taidetta tehdään.


title: Ihme-nykytaidefestivaali

text: Ihme-editio 2009 oli kuvataiteilija Susan Philipszin teos "After Closedown", jonka ensiesitys tapahtui Yle Teemalla 24.9.2009. Elokuvista "Uhrijuhla" ja "Rosemaryn painajainen" peräisin olevat laulut kuultiin Teemalla taiteilijan itsensä laulamana. Kuvaruutu oli esityksen ajan musta. Teos nähtiin kanavalla kahden viikon ajan illan viimeisenä ohjelmana.


title: Ihme-nykytaidefestivaali

text: Vuoden 2010 Ihme-teos oli kuvataiteilija Susan Philipszin suunnittelema ääni-installaatio "Kun päivä laskee". Teoksessa taiteilija esitti ilman säestystä Sibeliuksen "Sydämeni laulun", joka on sävelletty Aleksis Kiven samannimiseen runoon. Teos oli esillä Helsingin Rautatieaseman keskushallissa 12.3.-11.4.2010 ja se oli kuultavissa päivittäin kello 15-23 välisenä aikana.


title: Ihme-nykytaidefestivaali

text: Ihme-päivien 2010 teemoja olivat teemoja olivat ääni taideteoksena ja taide julkisessa tilassa. Päivät järjestettiin 26.-28.3.2010 Vanhalla Ylioppilastalolla Helsingissä.


title: Ihme-nykytaidefestivaali

text: Ihme-editio 2010 oli Superflexin "Free Shop", jolloin kaikki kaupasta ostettava on asiakkaalle ilmaista. "Free Shop" toteutui Helsingissä ajanjaksolla syyskuu 2010 - maaliskuu 2011.


title: Ihme-nykytaidefestivaali

text: Tanskalaisen Superflex-ryhmän Ihme-nykytaidefestivaalille laatima tilausteos oli elokuva ja veistos "Eläköön nykyaika" Stora Enson talon edessä Helsingissä 23.3-2.4.2011. Elokuva esitettiin Kauppatorilla 40 m²-kokoiselta LED-taululta siten, että alkuperäisen talon näki yhtä aikaa elokuvan rakennuksen kanssa. Elokuvan kesto oli kymmenen vuorokautta ja se oli katsottavissa ympäri vuorokauden. Elokuva on yksi maailman pisimmistä elokuvista.


title: Ihme-nykytaidefestivaali

text: Ihme-päivillä 1.-3.4.2011 teemat liittyivät kaupunkiin, kaupunkisuunnitteluun ja tulevaisuuteen.


title: Ihme-nykytaidefestivaali

text: Vuoden 2012 Ihme-teos oli ranskalaisen taiteilijan Christian Boltanskin "Sydänarkisto"-teos. Se tapahtui kirjastoissa Helsingissä, Joensuussa, Rovaniemellä ja Vaasassa 12.3.-1.4.2012. Sydänarkisto toteutui tiloina, joissa kerättiin sydänäänitallenteita. Vuodesta 2008 lähtien sydänääniä on kerätty eri puolilta maapalloa yhteiseksi arkistoksi Teshiman saarelle Japaniin.


title: Ihme-nykytaidefestivaali

text: Vuoden 2012 Ihme-päivien teemoja olivat keräily ja arkisto. Päivät järjestettiin Vanhalla ylioppilastalolla 23.-25.3.2012.


title: Ihme-nykytaidefestivaali

text: Ihme-teoksen 2012 taiteilijan Christian Boltanskin Ihme-editio toteutui lehti-ilmoituksina Pohjalaisessa, Karjalaisessa ja Lapin Kansassa sekä Helsingin Sanomien Nyt-liitteessä.


title: Ihme-nykytaidefestivaali

text: Vuoden 2013 Ihme-teoksen tekijä oli puolalainen taiteilija Miroslaw Balka teoksella "Signaalit". Teos toteutui Helsingissä 4. - 7.4.2013 tapahtumina, joiden ytimessä olivat kahdeksan kaupunginosayhteisöä. Miroslaw Balka halusi antaa teoksensa ajan ja paikan kaupunkilaisille ja heidän tärkeille kysymyksilleen. Jokainen neljästä tapahtumapäivästä alkoi viestin esityksellä katutilassa lippuviittomin, minkä jälkeen asukkaat, poliitikot, virkamiehet ja asiantuntijat keskustelivat yhteisöjen kysymyksistä.


title: Ihme-nykytaidefestivaali

text: Ihme-päivien teemana Vanhalla ylioppilastalolla 11.-14.4.2013 oli taiteen yhteiskunnallinen vaikuttavuus. Vuoden 2013 Ihme-julkaisut olivat osa Miroslaw Balkan teosta ja ne ilmestyivät Metro-lehden etu- ja takasivujen ilmoitustilassa 27.9.2012 ja 21.3.2013.


title: Ihme-nykytaidefestivaali

text: Vuoden 2014 Ihme-teoksen toteutti israelilainen taiteilija Yael Bartana. Teos "True Finn – Tosi suomalainen" oli yhteisöllinen kokeilu, johon valittiin avoimen haun kautta mukaan kahdeksan taustoiltaan ja näkemyksiltään erilaista ihmistä. Päähenkilöt asuivat yhden viikon ajan talossa, jossa elämää ja keskusteluja tallennettiin. Osallistujat suorittivat tehtäviä, jotka liittyvät kulttuurieroihin ja -yhtäläisyyksiin. Tosi-TV:n menetelmää, puvustettuja ja näyteltyjä kohtauksia sekä elokuva-arkiston materiaaleja yhdistävän elokuvan maailmanensi-iltansa oli 31.3.2014 elokuvateatteri Bio Rexissä Helsingissä. Teos oli myös katsottavissa Yle Areenassa.


title: Ihme-nykytaidefestivaali

text: Ihme-päivät 2014 järjestettiin Helsingin Vanhalla ylioppilastalolla 4.-6.4.2014. Festivaalin ohjelma rakentui kansallisen identiteetin ja monikulttuurisuuden teemojen ympärille.


title: Ihme-nykytaidefestivaali

text: Brittiläinen taiteilija Jeremy Deller suunnitteli vuoden 2015 Ihme-teoksen "Saa koskea". Teoksessa museoesineet tuotiin kaupunkilaisten käsiin julkisissa tiloissa. Pääkaupunkiseudun historiallisten museoiden kokoelmista valittuihin 42 esineeseen oli mahdollista tutustua ajalla 16.-22.3.2015 seitsemässä eri kohteessa pääkaupunkiseudulla: Itiksen, Kaaren, Kampin ja Myyrmannin kauppakeskuksissa, Töölön Kisahallissa, Rautatieaseman Kompassitorilla sekä Espoon Leppävaaran terveysasemalla. Taiteilija valitsi esineet yhdessä pääkaupunkiseudun historiallisten museoiden kanssa. Yhteistyömuseot olivat: Designmuseo, Helsingin kaupunginmuseo, Kansallismuseo, Luonnontieteellinen museo, Sotamuseo, Tullimuseo ja Tekniikan museo. Teos oli nähtävillä myös Ihme-päivien aikana 29.3.2015 Vanhalla ylioppilastalolla. Teoksen henkilökunta kertoi yleisölle tietoa esineistä ja ajanjaksoista, jolloin niitä oli käytetty. "Saa koskea" tavoitti viikon aikana 5500 kävijää.


title: Ihme-nykytaidefestivaali

text: Vuoden 2015 Ihme-päivät järjestettiin Vanhalla ylioppilastalolla Helsingissä 27.-29.3.2015. Päivillä esitettiin Delleriltä kolme teosta: Ihme-teos 2015 "Saa koskea", läpimurtoteos "Acid Brass" (1997), sekä Dellerin valitsemista rockdokumenttielokuvista koostuva "24 Hour Rockshow". Vuoden 2015 Ihme-teoksen ja -päivien teemoja olivat menneisyys nykyhetkessä, esine tiedon ja kokemuksen välittäjänä ja taiteilija kuraattorina. Viimeksi mainittu teema suunnattiin nykytaiteen alan ammattiyleisölle. Ihme-päivillä keskusteltiin lisäksi median murroksesta internet-aikakaudella ja kuratoinnista.


title: Ihme-nykytaidefestivaali

text: Vuoden 2016 Ihme-teoksen päänäyttämönä oli helsinkiläisyyden ikoni: Helsingin raitiovaunut. Tšekkiläinen taiteilija kutsui katusoittajia esiintymään 16.–19.3.2016 kaupungin kaikille raitiolinjoille. Neljän päivän aikana "Ratikkasoittajien kiertueella" kuultiin 300 tuntia elävää musiikkia ja teoksen koki lähes 24 000 matkustajaa.


title: Ihme-nykytaidefestivaali

text: Kiertueella esiintyi sekä koti- että ulkomaisia muusikoita. Mukana olivat Antti Tolvi, Bence Boka, Chano, Dva, EntreCuerdas, The Entropies, Hermanni Turkki, Hester & Holly Rose, Kaikuluotain, , Mario Parizek, PAM, Sagolik, SAffrAn, , Stephen Paul Taylor, Sybren Renema, TBeeGirls ja Whale On.


title: Ihme-nykytaidefestivaali

text: Teoksen pääyhteistyökumppanit olivat Helsingin seudun liikenne ja Helsingin kaupungin liikennelaitos.


title: Ihme-nykytaidefestivaali

text: Festivaaliohjelma jatkui Vanhalla Ylioppilastalolla 1.-3.4.2016. Vuoden 2016 teemoja olivat yhteisö ja taide. Perjantaina keskusteltiin lisäksi taiteen ja opetuksen yhteyksistä erityisesti suhteessa ilmiökeskeiseen oppimiseen ja sunnuntaina siitä, mitä taiteilijat tekevät taidetta luodessaan. Uutta ohjelmassa oli ruotsalaistaiteilija in näyttely. Viikonlopun ajan Vanhan Ylioppilastalon Galleriassa oli esillä tukholmalaisen in tuottama sarja Ekmanin printtejä.


title: Ihme-nykytaidefestivaali

text:
Vuoden 2017 Ihme-taiteilija Theaster Gates toi Helsinkiin kokeellisen The Black Monks of Mississippi -yhtyeensä. Gatesin perustama ja johtama kokoonpano tarjosi yleisölle tutkimusmatkan äänen voimaan sekä improvisaation ja yhdessä tekemisen mahdollisuuksiin. 5.–29.4.2017 toteutunut "The Black Charismatic" -teoskokonaisuus koostui Finnkino Tennispalatsissa esitetystä elokuvasta, Temppeliaukion kirkossa kuullusta konsertista, Suomen Pelastusarmeijan Temppelissä esillä olleesta videoinstallaatiosta sekä kolmen LP-levyn sarjasta.
Festivaalin keskustelu- ja elokuvaohjelman uusi tapahtumapaikka oli Kulttuuriareena Gloria. Kaksipäiväisessä tapahtumassa pohdittiin taiteen merkitystä ja kulttuurisen omimisen kysymyksiä sekä keskusteltiin Hannah Arendtin ajattelun avaamista teemoista. Lisäksi nähtiin kaksi Ihme-taiteilija Gatesin tuotantoa peilaavien elokuvien sarjaa.


title: Ihme-nykytaidefestivaali

text: Ruotsalainen Henrik Håkansson toteutti vuoden 2018 Ihme-teoksen THE BEETLE, joka tutkii maailmaa hyönteisnäkökulmasta käsin. Teos nostaa valokeilaan halavasepikän (Hylochares cruentatus), uhanalaisen kovakuoriaislajin, jota tavataan vain Mätäojan ympäristössä Vantaalla. Håkanssonin teos on elokuva, jota esitettiin osana Ihmeen festivaaliohjelmaa Helsingissä sijaitsevalla Kulttuuritehdas Korjaamolla 25.–26.5.2018.


title: Ihme-nykytaidefestivaali

text: Järjestyksessään kymmenennen festivaalin ohjelma käsitti Ihme-teoksen lisäksi elokuva- ja videotaidetta, puheohjelmaa ja musiikkia. Viikonlopun aikana festivaalilla esiintyivät äänitaideprojekti The Band of Weeds ja laulaja-lauluntekijä Sofia Jannok. Puheenvuoroja kuultiin muun muassa kirjailija Juha Hurmeelta, hyönteisprofessori Jyrki Muonalta sekä ekologiaan ja evoluutiobiologiaan erikoistuneelta akatemiatutkija Marjo Saastamoiselta. Ohjelmassa sisälsi myös keskusteluja IHME-teoksesta ja julkiseen tilaan tuotettavan taiteen kuratoinnista ja luomisesta.


title: Ihme-nykytaidefestivaali

text: Festivaaliviikonlopun lisäksi Vantaan Myyrmäessä järjestettiin ohjelmaa ajalla 1.-10.6.2018. Håkanssonin THE BEETLE -elokuvan näytösten lisäksi ohjelma käsitti luontokierroksia ja työpajoja. Lisäksi alueella oli yleisötyöntekijöitä kertomassa halavasepikästä, alueen luonnosta ja THE BEETLE -taideprojektista.


title: Ihme-nykytaidefestivaali

text: Vuoden 2018 Ihme-teos THE BEETLE on nähtävissä Yle Areenassa toukokuuhun 2019 asti.


title: Kultatukka, tähtönen

text: Kultatukka, tähtönen () on John Ajvide Lindqvistin kirjoittama romaani. Ruotsinkielinen alkuteos ilmestyi vuonna 2010 ja suomennos vuonna 2011. Teoksen teemoja ovat muun muassa musiikki, koulukiusaaminen ja nuorten julmuus.


title: Kultatukka, tähtönen

text: Kirja koostuu kolmesta osasta. Ensimmäisessä osassa entinen laulaja Lennart löytää metsästä tyttövauvan. Hän päättää vaimonsa kanssa pitää lapsen, jolla on ainutlaatuinen lahja: vauva osaa ”laulaa” ainutlaatuisen puhtaasti ja sillä on myös absoluuttinen sävelkorva. Lennart päättää, että lasta on pidettävä kellarissa, jotta kukaan ei saisi tietää siitä. Näin ollen Theres-nimisestä tytöstä kasvaa erilainen: hän syö vain vauvanruokaa, kutsuu aikuisia ”isoiksi” ja itseään ”pikkuiseksi” eikä käy kotinsa ulkopuolella. Itse asiassa hän pelkää ulosmenoa, koska uskoo, että hänet syödään siellä. Pian Lennartin pojalle Jerrylle kuitenkin selviää, että hänen vanhempansa piilottelevat lasta, ja hän alkaa käydä useammin Theresin luona. Ensimmäinen osa päättyy Jerryn vanhempien traagiseen kuolemaan, jonka jälkeen tyttö asuu Jerryn luona.


title: Kultatukka, tähtönen

text: Toinen osa kertoo tytöstä nimeltä Teresa. Teresaa kiusataan koulussa, ja hän pakenee kiusaamista kuuntelemalla musiikkia. Pikkuhiljaa hän tutustuu internetin välityksellä Theresiin, jonka hän saa myöhemmin tietää olevan kuuluisa kykyjenetsintäkilpailun osanottaja.


title: Kultatukka, tähtönen

text:
Kolmannessa osassa tytöt päättävät hankkia Theresille levytyssopimuksen. Kaikki ei mene halutulla tavalla, mutta Theresin suosio kasvaa ja hän tutustuu muihin tyttöihin. Terese on aluksi kateellinen ja vihainen Theresin saamasta suosiosta, mutta antaa lopulta anteeksi Theresille. Theresin tarkoin valitsemista tytöistä muodostuu häntä palvova lauma, jota Theres johtaa.
Theres nimittää tyttöjä ”susiksi”, ja näistä tytöistä tulee pikkuhiljaa hyvin vaarallisia yhteiskunnalle.
Kirjassa viitataan muun muassa seuraaviin kappaleisiin: niitä lauletaan tai niistä tehtyjä videoita katsotaan."Warkauden lehden" Sirpa Ylösen mukaan Ajvide Lindqvist osaa kuvata kieroutumista niin, että sitä alkaa ymmärtää. Kauheuksia tekevät tuntuvatkin uhreilta. Tämä muistuttaa pelottavalla tavalla ihmisissä asuvista pimeistä asioista.


title: Strukturaalinen elokuva

text: Strukturaalinen elokuva oli kokeellisen elokuvan suuntaus, joka oli merkittävä 1960-luvulla Yhdysvalloissa ja kehittyi Britanniassa 1970-luvulla strukturaalis-materialistiseksi elokuvaksi.


title: Strukturaalinen elokuva

text: Termin on kehittänyt P. Adams Sitney, joka on todennut että esimerkiksi sellaiset elokuvataiteilijat kuin Michael Snow, Hollis Frampton, George Landow (eli Owen Land), Paul Sharits, Tony Conrad, Joyce Wieland, Ernie Gehr, Birgit and Wilhelm Hein, Kurt Kren ja Peter Kubelka ovat etääntyneet elokuvan kompleksista ja tiiviistä muodoista, jollaista ovat toteuttaneet esimerkiksi Sidney Peterson ja Stan Brakhage. ”Strukturaalisten elokuvien” tekijät pyrkivätt sen sijaan yksinkertaisempaan, toisinaan jopa ennalta arvattavaan taiteeseen. Elokuvan muoto oli olennainen, sisältö sivuseikka. Tätä termiä ei pidä sekoittaa kirjalliseen ja filosofiseen termiin "strukturalismi".


title: Strukturaalinen elokuva

text: Sitney tunnisti neljä strukturaalisille elokuville ominaista piirrettä, mutta ne kaikki eivät yleensä esiinny yhtä aikaa yhdessä elokuvassa:


title: Strukturaalinen elokuva

text: George Maciunas on huomauttanut, että samat piirteet ovat esillä myös fluxus-elokuvissa.


title: Mario Kart 7

text: Mario Kart 7 on Nintendon kehittämä ja joulukuussa 2011 julkaisema ajopeli Nintendo 3DS:lle. Se on seuraaja "Mario Kart Wii" -pelille. Se on kolmas "Mario Kart" -peli käsikonsolille. Peli julkaistiin 1. joulukuuta 2011 Japanissa, 2. joulukuuta Euroopassa, 3. joulukuuta Pohjois-Amerikassa ja joulukuun 4. Australiassa. Pelissä pelaajat voivat vaihtaa Ghost Dataa ja pelata verkossa muiden pelaajien kanssa. Nintendo kertoo tuovansa joukon uusia elementtejä Mario Kart -peleihin.


title: Mario Kart 7

text: Tässä uudessa Mario Kart-pelissä kolikot tekevät näkyvän paluun. Kolikot eivät ole olleet käytössä viimeisimmissä Mario Karteissa sitten in. Kolikoita voi löytää koko ajoalueelta vedestä, maalta tai ilmasta. Keräämällä kolikoita eri ajoradoilta, pelaaja voi avata uusia osia autoihin ja muokata niitä. Klassikkoajoratojen valitseminen on mahdollista tässäkin Mario Kartissa. Mario Kart 7:ssä on myös joitakin uusia ominaisuuksia. Pelaajat voivat käyttää liidokkia ollessaan ilmassa ja veden alla potkuria. Lisäksi pelaajat voivat koota omia autoja. On mahdollista valita auton kori, renkaat ja liidokki. Näitä osia saadaan lisää pelin kuluessa. Mario Kart 7 merkitsee paluuta perinteiselle 8 pelaajan pelille, kun taas edellisissä peleissä on pelattu 12 ajajalla. Se on myös yhteensopiva sekä Spotpassin että Streetpassin kanssa.


title: Mario Kart 7

text: Moottoripyörät, jotka tekivät ensiesiintymisensä Mario Kart Wiissä, eivät ole käytössä Mario Kart 7:ssä. Kuitenkin temput, jotka ovat käytössä Mario Kart Wiissä ovat osa Mario Kart 7:n pelaamista ja niitä voidaan käyttää yhdessä liidokin kanssa, maassa (hyppyreissä) tai vedessä lisäämään nopeutta. Temppuja tehdään painamalla R-näppäintä hyppyreissä. Mission mode ei myöskään ole käytössä tässä pelissä.


title: Mario Kart 7

text: Mario Kart 7:ssä on yhteensä 17 hahmoa, joista 8 saa pelin alkaessa ja loput 9 pelin kuluessa.


title: Mario Kart 7

text:
Aloitushahmot
Pelin kuluessa saatavat hahmot


title: Hytti nro 6

text: Hytti nro 6 on Rosa Liksomin kirjoittama ja WSOY:n vuonna 2011 julkaisema romaani. Se voitti Finlandia-palkinnon julkaisuvuotenaan. Kirja on matkakuvaus junamatkasta halki Neuvostoliiton 1980-luvulla. Suomalainen opiskelija jakaa junassa hytin 45-vuotiaan miehen kanssa, joka tarinoi tyyliltään sivistymättömiä kertomuksia. Kertomuksen juoni kuitenkin on vivahteikkaampi ja monitasoisempi kuin miehen elämä; se on kuvaus Neuvostoliitosta ja vaikeuksista naisen rakkaudessa. Hänen poikaystävänsä on hakeutunut psykiatriseen sairaalaan välttääkseen joutumisen Afganistanin sotaan, ja matkan kuluessa esiin pääsee monia neuvostoliittolaisia ihmiskohtaloita ja yleensä venäläisyyden perusolemus.


title: Hytti nro 6

text: Kirjaa on kuvattu melankoliseksi ja vivahteikkaaksi sekä sen kieltä on kiitelty. Kriitikot ovat rinnastaneet sen tyylin tšehovilaisen pitkän novellin perinteeseen. Kirjan Finlandia-palkinnon voittajaksi valinnut teatterinjohtaja Pekka Milonoff pitää kirjaa samanaikaisesti tiiviinä ja monikerroksisena.


title: Aymen Ben Ayoub

text: Aymen Ben Ayoub (, s. 22. lokakuuta 1984) on tunisialainen jalkapalloilija. Maalivahtina pelaava Ben Ayoub edustaa Tunisian pääsarjassa ES Sahelia.


title: Aymen Ben Ayoub

text: Ben Ayoub edusti ES Zarzis vuosina 2007–2011. Hän oli nostamassa joukkuetta Tunisian pääsarjaan voitettuaan Ligue Professionnelle 2:n kaudella 2008–2009.


title: Aymen Ben Ayoub

text: Heinäkuussa 2011 Ben Ayoub oli aikeissaan allekirjoittaa neljän vuoden sopimuksen Espérancen kanssa, mutta päätyi lopulta tekemään kolmivuotisen sopimuksen Club Africainin kanssa. Avauskaudellaan Ben Ayoub nousi joukkueen ykkösvahdiksi ja pelasi muun muassa CAF Confederation Cupin loppuottelussa MAS Fezia vastaan. Joukkue lopulta hävisi loppuottelun rankkareilla maalein 6–5. Kauden päätteeksi Kawarji.com internetsivuston lukijat äänestivät Ben Ayoubin kauden 2010–2011 Tunisian parhaaksi maalivahdiksi.


title: Aymen Ben Ayoub

text: Kaudeksi 2012–2013 Ben Ayoub siirtyi ES Saheliin varamaalivahdiksi.


title: Parti socialiste (Belgia)

text: Parti socialiste () on belgialainen sosiaalidemokraattinen puolue, jonka puheenjohtaja on Paul Magnette.


title: Parti socialiste (Belgia)

text: Puolue on perustettu 1978, jolloin Belgian sosialistipuolue jakautui kahtia, hollannin- ja ranskankielisiksi puolueiksi


title: Osiris Shoes

text:
Osiris Shoes on kenkäyhtiö jonka perustivat vuonna 1996 Tony Chen, Tony Magnusson, Brian Reid, Doug Weston ja Laura
Kim. Yhtiö tunnetaan rullalautailijoille suunnitelluista kengistään.


title: Klemet Erland Hætta

text: Klemet Erland Hætta (s. 2. helmikuuta 1973) oli Koutokeinon kunnanjohtaja vuosina 2003–2015. Hætta on kotoisin Koutokeinossa sijaitsevasta Maasin kylästä. Klemet Erland Hætta edusti saamelaispuoluetta Sámeálbmot Bellodat (suom. Saamelaisten kansanpuolue).


title: Klemet Erland Hætta

text: Klemet Erland Hætta on myös Norjan saamelaiskäräjien jäsen (puolue: Norgga Sámiid Riikkasearvi).


title: Petr Hubáček

text: Petr Hubáček (s. 2. syyskuuta 1979 Brno, Tšekkoslovakia) on tšekkiläinen jääkiekkoilija ja maailmanmestari, joka pelaa Ranskan Ligue Magnusin Dragons de Rouenissa. Laitahyökkäjänä pelaava Hubáček pystyy pelaamaan myös keskellä. Hänellä on takanaan yhteensä 491 runkosarjaottelua Tšekin Extraliigasta ja hän on tehnyt niissä yhteensä tehot 103+147=250. Hän on pelannut myös kuusi NHL-ottelua runkosarjassa tehden yhden maalin. Hubáčekin vahvuudet ovat luistelussa, taistelutahdossa, pelinlukutadoissa, hyvissä käsissä ja rannelaukauksessa.


title: Petr Hubáček

text: Hubáček on HC Kometa Brnon kasvatti. Hän aloitti uransa kaudella 1997–1998 Tšekin kakkostasolla 1. Národní Hokejová Ligassa Brnossa. Kesken kauden 1998–1999 Hubáček siirtyi Brnosta HC Vítkoviceen, jossa hän pelasi uransa ensimmäiset ottelut miesten pääsarjatasolla Extraligassa. Philadelphia Flyers varasi Hubáčekin 243. pelaajana . Kaudella 1999–2000 hän teki tehot 11+12=23 ja oli Vítkovicen neljänneksi paras pistemies ja toiseksi paras maalintekijä David Moravecin kanssa.


title: Petr Hubáček

text: Kaudeksi 2000–2001 Hubáček siirtyi NHL:ään ja hänet varanneen Philadelphia Flyersin riveihin. Hän pelasi kauden lähinnä AHL:ssä Philadelphia Phantomsissa, jossa hän teki tehot 3+9=12. Hubáček debytoi kauden aikana myös NHL:ssä, jossa hän pelasi kuusi ottelua tehden yhden maalin. Kaudella 2001–2002 hän kärsi loukkaantumisista, jonka vuoksi hän pelasi AHL:ssä kaudella vain 36 ottelua. Tammikuussa 2002 Hubáček kaupattiin kesken kauden Nashville Predatorsiin vaihdossa Jason Beckettiin.


title: Petr Hubáček

text: Hubáček palasi kaudeksi 2002–2003 kotimaahansa ja siirtyi pelaamaan PSG Zlíniin, mutta Nashville Predators säilytti hänen pelioikeutensa. Hän ehti pelata joukkueessa 44 runkosarjaottelua ennen siirtymistä loppukaudeksi HC Vítkoviceen. Kauden 2003–2004 Hubáček pelasi Vítkovicessa ja voitti pudotuspelien jäähypörssin 53 jäähyminuutillaan. Hän pelasi seurassa myös kauden 2004–2005. Kaudella 2005–2006 hän teki Tšekin Extraliigan yhden kauden piste-ennätyksensä, 17+23=40, ja oli joukkueen paras pistemies ja liigan pistepörssissä 11. Kaudella 2006–2007 Hubáček oli tehoilla 17+19=36 joukkueen paras pistemies Zbyněk Irglin kanssa. Keväällä 2007 hän siirtyi Sveitsin NLA:n SC Berniin, jossa hän pelasi pudotuspelit.


title: Petr Hubáček

text: Kauden 2007–2008 Hubáček pelasi Vítkovicessa, joka pelasi kauden päätteeksi putoamiskarsinnoissa. Kaudeksi 2008–2009 hän siirtyi KHL:ään Neftehimik Nižnekamskiin, jota hän ehti edustaa 35 runkosarjaottelun verran, ennen palaamista loppukaudeksi Vítkoviceen. Vítkovicessa Hubáček voitti pudotuspeleissä joukkueen sisäisen pistepörssin tehoilla 4+6=10. Kauden 2009–2010 hän aloitti Vítkovicessa, josta siirtyi 33 runkosarjaottelun jälkeen HC Kometa Brnoon. Kaudella 2010–2011 Hubáček toimi Brnon varakapteenina, joka pelasi kauden päätteeksi putoasmiskarsinnoissa.


title: Petr Hubáček

text: Kauden 2011–2012 Hubáček aloitti Brnossa. Joulukuussa 2011 hän siirtyi SM-liigajoukkue JYPiin, jossa voitti keväällä Suomen mestaruuden. JYPissä on lisäksi tullut SM-pronssia 2013 ja 2015.


title: Petr Hubáček

text: Hubacek purki kautta 2016–2017 koskeneen sopimuksen JYPin kanssa perhesyistä, ja siirtyi kotimaahansa Extraligan HC Pardubiceen.


title: Petr Hubáček

text: Kaudeksi 2017–2018 Hubacek siirtyi vuoden mittaisella sopimuksella Ranskan pääsarjan Dragons de Roueniin.


title: Petr Hubáček

text: Hubáček on edustanut Tšekkiä MM-kilpailuissa vuosina 2006, 2007, 2010, 2011 ja 2013. Hän voitti hopeaa 2006, kultaa 2010 ja pronssia 2011. JYPin pelaajakoordinaattorina ja Boston Bruinsin organisaation Euroopan kykyjenetsinnän päällikkönä toimineen Jukka Holtarin mukaan Hubáčekilla oli kiistattomasti merkittävä rooli kevään 2010 MM-kultaa voittaneen joukkueen alivoimamiehistössä, joka päästi turnauksessa vain kaksi alivoimaalia ja teki neljä maalia pelatessaan vajaalla.


title: Petr Hubáček

text: Hubáček on toisen polven jääkiekkoilija. Hänen isänsä Petr Hubáček Senior pelasi Tšekkoslovakian liigassa keskushyökkääjänä 220 runkosarjaottelua tehoilla 46+42=88 vuosina 1980–1987. Myös Hubáčekin veli Radek (s. 1984) pelaa jääkiekkoa.


title: Markku Aro (vuoden 1977 albumi)

text: Markku Aro on Markku Aron albumi vuodelta 1977, jonka on julkaissut Finnlevy.


title: FS Chacal (1924)

text: Chacal oli Ranskan laivaston 1924 vesille laskettu Chacal-luokan hävittäjä. Alus palveli toisessa maailmansodassa tuhoutumiseensa 24. toukokuuta 1940 saakka.


title: FS Chacal (1924)

text: Alus tilattiin Ateliers et Chantiers de St. Nazairelta Penhoët'sta. Sen köli laskettiin 16. elokuuta 1923 ja alus laskettiin vesille 27. syyskuuta 1924. Alus valmistui 12. kesäkuuta 1926.


title: FS Chacal (1924)

text: Toisen maailmansodan alussa alus siirrettiin sisaralusten "Léopardin" ja "Jaguarin" kanssa Biskajanlahdelta Englannin kanaaliin. Saksalaisten aloitettua hyökkäyksensä länteen aluksen ilmatorjunta osoittautui riittämättömäksi, ja lisäksi suuren aluksen liikuttelu ahtailla vesillä ei ollut mahdollista.


title: FS Chacal (1924)

text: Alus tuhoutui Boulognen edustalla Saksan ilmavoimien Junkers Ju 87 -pommittajien hyökkäyksessä 24. toukokuuta 1940.


title: FS Jaguar (1923)

text: Jaguar oli Ranskan laivaston 1924 vesille laskettu Chacal-luokan hävittäjä. Alus palveli toisessa maailmansodassa tuhoutumiseensa 23. toukokuuta 1940 saakka.


title: FS Jaguar (1923)

text: Alus tilattiin 18. huhtikuuta 1922 Lorientin laivastontelakalta. Sen köli laskettiin 22. elokuuta 1922 ja alus laskettiin vesille 7. marraskuuta 1923. Alus valmistui 24. heinäkuuta 1926.


title: FS Jaguar (1923)

text: Toisen maailmansodan alkaessa alus siirrettiin sisaralustensa "Léopardin" ja "Chacalin" kanssa Biskajanlahdelta Englannin kanaaliin. Saksalaisten aloitettua hyökkäyksensä länteen aluksen ilmatorjunta osoittautui riittämättömäksi, ja lisäksi suuren aluksen liikuttelu ahtailla vesillä ei ollut mahdollista.


title: FS Jaguar (1923)

text: Alus tuhoutui Saksan laivaston moottoritorpedoveneiden "S21" ja "S23" torpedoimana 23. toukokuuta 1940.


title: 225 Liberty Street

text: 225 Liberty Street (aiemmin 2 World Financial Center, lyhenne 2 WFC) on New Yorkin Lower Manhattanilla sijaitseva pilvenpiirtäjä, joka on osa Brookfield Place -toimistorakennuskompleksia. Rakennus sijaitsee osoitteessa 225 Liberty Street. Vuonna 1987 valmistuneen, postmodernismia edustavan rakennuksen on suunnitellut arkkitehti César Pelli. Sen korkeus on 197 metriä ja kerroslukumäärä 44.


title: 225 Liberty Street

text: Rakennuksessa toimivia merkittäviä yrityksiä ovat Commerzbank, Deloitte Touche Tohmatsu, Merrill Lynch, Nomura Group, State Street Corporation ja Thacher Proffitt & Wood. Silloinen Two World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Rakennus oli suljettuna useita kuukausia korjaustöiden vuoksi.


title: FS Léopard (1924)

text: Léopard oli Ranskan laivaston 1924 vesille laskettu Chacal-luokan hävittäjä. Alus palveli toisessa maailmansodassa.


title: FS Léopard (1924)

text: Alus tilattiin Ateliers et Chantiers de la Loirelta St. Nazairesta. Sen köli laskettiin elokuussa 1923 ja alus laskettiin vesille 29. syyskuuta 1924. Alus valmistui 10. lokakuuta 1927.


title: FS Léopard (1924)

text: Toisen maailmansodan alussa alus siirrettiin sisaralusten "Chacalin" ja "Jaguarin" kanssa Biskajanlahdelta Englannin kanaaliin. Saksalaisten aloitettua hyökkäyksensä länteen aluksen ilmatorjunta osoittautui riittämättömäksi, ja lisäksi suuren aluksen liikuttelu ahtailla vesillä ei ollut mahdollista.


title: FS Léopard (1924)

text: Ranskan antauduttua "Léopard" joutui 3. heinäkuuta 1940 Britannian kuninkaallisen laivaston valtaamaksi, ja se liittyi 31. elokuuta Vapaan Ranskan laivastoon. Aluksen ilmatorjuntaa täydennettiin nelituumainen ilmatorjuntatykki kolmos tornin tilalle sekä asentamalla lisäksi kaksinaulainen ilmatorjuntatykki ja kuusi ilmatorjuntakonekivääriä. Samassa yhteydessä lisättiin aluksen syvyyspommien määrä 52:een ja sen masto poistettiin painopisteen laskemiseksi. Alus suojasi Pohjois-Atlantin saattueita talven 1940–1941 kotisatamanaan Clyde, vaikka se ei soveltunut tehtävään lyhyen toimintasäteensä vuoksi. Aluksen kattilat oli huollettava kesällä 1941, jolloin päätettiin poistaa osa puutteista. Aluksen etummainen kattilahuone savuhormeineen poistettiin ja ne korvattiin öljytankeilla sekä majoitustiloilla. Samalla ilmatorjunta-aseistusta vahvistettiin siten, että se muodostui kymmenestä 37 millimetrin ja seitsemästä 20 millimetrin ilmatorjuntatykistä sekä kahdesta kaksipiippuisesta 13,2 millimetrin ja neljästä 8 millimetrin ilmatorjuntakonekivääristä. Alukselle asennettiin myös tutka.


title: FS Léopard (1924)

text: Alus palasi palvelukseen palattuaan saattueiden suojaksi. Se tuhoutui Libyan rannikolla ajettuaan karille 27. toukokuuta 1943.


title: 3-metyylibutanaali

text: 3-metyylibutanaali on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä helposti syttyvää nestettä, jolla on pistävä haju. Sen kemiallinen kaava on CHO ja rakennekaava (CH)CHCHCHO. 3-metyylibutanaalista käytetään myös nimiä "isovaleraldehydi", "isopentaldehydi" ja "isopentanaali".


title: 3-metyylibutanaali

text: 3-metyylibutanaalin moolimassa on 86.132 g/mol, sulamispiste - 51 °C, kiehumispiste 92,5 °C, tiheys 0,796 g/cm (vesi = 1,0 g/cm), liukoisuus veteen 20 °C lämpötilassa 2 g/100 ml, leimahduspiste -3 °C (c.c.), itsesyttymislämpötila 175 °C ja CAS-numero 590-86-3.


title: 3-metyylibutanaali

text: 3-metyylibutanaali on leusiinin hajoamistuote.


title: 3-metyylibutanaali

text: 3-metyylibutanaalia valmistetaan kahdella tavalla. Joko hydroformyloimalla isobuteenia, jolloin sivutuotteena voi muodostua 2,2-dimetyylipropanaalia tai isomeroimalla 3-metyyli-3-butenolia. Yhdistettä käytetään eräiden lääkeaineiden, kuten butitsidin tai muiden kemikaalien, kuten 2,3-dimetyyli-2-buteenin, pinakolin ja pinakolonin valmistamiseen.


title: 3-metyylibutanaali

text: Lyhytaikainen altistus aineelle ärsyttää silmiä, ihoa ja hengitysteitä.


title: Kai Merilä

text: Kai Merilä on suomalainen toimittaja, joka on esiintynyt myös laulajana. Toimittajanuransa hän aloitti paikallislehti "Somerossa", oli "7 päivää" -lehdessä ja on ollut vuoden 2015 lopusta saakka töissä Hymy-lehdessä. Merilä on julkaissut mäkihyppääjä Matti Nykäsestä kaksi kirjaa, "Minun ja Matin rankka reissu" (2005) ja "Luottotoimittaja" (2016). Hän asuu Somerolla ja on harrastuksenaan laulajana Kai Merilä Rock'n Cover Bandissa.


title: Kai Merilä

text: Vuonna 2013 Merilä osallistui Julkkis Big Brother -ohjelmaan.


title: Kai Merilä

text: Kai on säveltänyt ja sanoittanut muutaman soolosinglen ja tehnyt kappaleita myös Janne Hurmeelle sekä Juhamatille. Lisäksi Turkka Malin esittämä kappale "Laulu tähdistä" on Kain säveltämä ja Turkan sanoittama.


title: 200 Vesey Street

text: 200 Vesey Street (aiemmin 3 World Financial Center, lyhenne 3 WFC) on New Yorkin Lower Manhattanilla sijaitseva pilvenpiirtäjä, joka on osa Brookfield Place -toimistorakennuskompleksia. Rakennus sijaitsee osoitteessa 200 Vesey Street. Vuonna 1986 valmistuneen, postmodernismia edustavan rakennuksen on suunnitellut arkkitehti César Pelli. Sen korkeus on 225 metriä ja kerroslukumäärä 51. Se on World Financial Center - kompleksin toimistorakennuksista korkein.


title: 200 Vesey Street

text: Rakennuksessa toimivia merkittäviä yrityksiä on muun muassa American Express, jolla on pääkonttori rakennuksessa. Tämän vuoksi rakennusta kutsutaan myös nimellä "American Express Tower". Myös Lehman Brothersin pääkonttori sijaitsi aiemmin rakennuksessa. Silloinen Two World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Erityisesti rakennuksen kaakon puoleinen sivu vaurioitui pahoin. Rakennus oli suljettuna toukokuuhun 2002 saakka korjaustöiden vuoksi.


title: 200 Vesey Street

text: Three World Financial Centerin ja One Canada Squaren rakennusten arkkitehtuurissa on paljon yhtäläisyyksiä. Molemmat ovat Cesar Pelli & Associates -toimiston suunnittelemia.


title: Stanley Lord

text: Stanley Lord (13. syyskuuta 1877 Bolton, Lancashire – 24. tammikuuta 1962) oli brittiläinen merikapteeni, joka tunnetaan parhaiten RMS Titanicin lähistöllä sen upotessa olleen SS Californianin kapteenina.


title: Stanley Lord

text: Lord aloitti uransa jo 13-vuotiaana pikkualuksilla. Vuonna 1906 hän sai kapteenin arvonimen. Vuonna 1911 hänestä tuli SS Californianin päällikkö. 14. huhtikuuta välisenä yönä klo 10.21 Californian oli pysähtyneenä kymmenen kilometrin päässä Titanicista havaittuaan kolme suurta jäävuorta saavuttuaan jääkenttäalueelle. Lord määräsi aluksen radistin Cyril Evansin varoittamaan muita alueella liikkuvia laivoja. Evansin lähetettyä varoituksen Titanicille hän sai Jack Phillipsiltä töykeän vastauksen viestiinsä, minkä seurauksena hän sammutti laitteistonsa ja meni nukkumaan.


title: Stanley Lord

text: Californianin miehistö huomasi myöhemmin Titanicin hätäraketit ja yritti raportoida niistä kapteenille, joka epäili rakettien olleen juhlaraketteja. Lord ei myöskään käskenyt herättää Evansia ja ottamaan yhteyttä Titaniciin, mitä on pidetty pääsyynä siihen, ettei Californian voinut pelastaa ajoissa Titanicin matkustajia. Californian lähti liikkeelle vasta kello 5.30 aamulla, jolloin Titanic oli jo uponnut tunteja aikaisemmin.


title: Stanley Lord

text: Aamulla Lord sai tiedon Titanicin uppoamisesta Frankfurt-nimiseltä laivalta. Klo 8.30 Californian saapui Carparthian luo ja pysytteli etäällä yrittäen turhaan etsiä eloonjääneitä ruumiiden joukosta. Lord joutui myöhemmin yhdessä Cyril Evansin kanssa kuulusteluihin, joissa heitä syytettiin välinpitämättömyydestä Titanicia kohtaan. Lord ja Evans kuitenkin vapautettiin kaikista syytteistä.


title: Stanley Lord

text: Lord jatkoi myöhemmin laivayhtiöiden palveluksessa vuoteen 1927 saakka. Hän kuoli 84-vuotiaana vuonna 1962. Hänet haudattiin Wallaseyn hautausmaalle Merseysideen.


title: Stanley Lord

text: Vuoden 1958 elokuvassa "Titanicin kohtalonyö" Stanley Lordia esitti Russell Napier.


title: 250 Vesey Street

text: 250 Vesey Street (aiemmin 4 World Financial Center, lyhenne 4 WFC) on New Yorkin Lower Manhattanilla sijaitseva pilvenpiirtäjä, joka on osa Brookfield Place -toimistorakennuskompleksia. Rakennus sijaitsee osoitteessa 250 Vesey Street. Vuonna 1986 valmistuneen, postmodernismia edustavan rakennuksen on suunnitellut arkkitehti César Pelli. Sen korkeus on 152 metriä ja kerroslukumäärä 34.


title: 250 Vesey Street

text: Rakennus toimii Merrill Lynch -yhtiön pääkonttorina ja se tunnetaankin myös nimellä "Merrill Lynch Building". Silloinen Four World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Rakennus oli suljettuna useita kuukausia korjaustöiden vuoksi.


title: Mihály Károlyi

text: Mihály Károlyi (4. maaliskuuta 1875 Fót, Itävalta-Unkari – 20. maaliskuuta 1955 Vence, Provence-Alpes-Côte d’Azur, Ranska) oli unkarilainen poliitikko, kreivi ja suurmaanomistaja.


title: Mihály Károlyi

text: Károlyi oli poliittisilta mielipiteiltään radikaali ja ajoi muun muassa yleistä äänioikeutta ja maareformia. Hän toimi Unkarin demokraattisen tasavallan presidenttinä vuonna 1919, mutta joutui luovuttamaan vallan Béla Kunin johtamille kommunisteille ja pakenemaan maasta. Károlyi oli maanpaossa ensin Ranskassa ja sitten Englannissa koko Horthyn valtakauden ajan. Hän toimi yhteistyössä sosialistien kanssa ja yritti perustaa Unkarin pakolaishallituksen toisen maailmansodan aikana. Hän palasi Unkariin 1946 ja toimi suurlähettiläänä, mutta erosi vastalauseena László Rajkin pidätykselle ja kuolemantuomiolle ja muutti Ranskaan, missä hän kuoli 1955.


title: Mihály Károlyi

text: Károlyi on ollut Unkarissa kiistelty hahmo, ja oikeistolaiset ovat vaatineet hänen patsaansa poistamista Unkarin parlamenttitalon lähistöltä.


title: Mihály Károlyi

text: Kreivi Mihály Károlyi kuului yhteen Unkarin varakkaimmista ja tunnetuimmista aatelissuvuista. Hän oli Unkarin toiseksi suurin maanomistaja Esterházyn kreivin jälkeen. Károlyin suvulla oli suuria maatiloja etupäässä Itä-Unkarissa ja palatsit sekä Wienissä että Budapestissä. Károlyin palatsissa Budapestissä oli yli 50 huonetta, ja se käsitti kokonaisen korttelin. 1900-luvun alussa kreivi olisi itse halunnut purkaa palatsin ja rakentaa sen tilalle vuokra-asuntoja, mutta muutti mielensä asiasta nousseen kohun vuoksi. Károlyin perheessä oli perinteisesti oltu Habsburgien vastustajia.


title: Mihály Károlyi

text: Károlyi aloitti poliittisen toimintansa Unkarin parlamentissa vuonna 1905 liberaalien ryhmässä, mutta siirtyi itsenäisyyspuolueen vasempaan siipeen ja johti oppositiota pääministeri István Tiszaa vastaan. Hän oli länsimyönteinen ja arvosteli Itävalta-Unkarin suuntautumista Saksaan. Hänen poliittiset näkemyksensä – maareformi, yleinen äänioikeus ja kansallisuuksien tasa-arvo – olivat liian radikaaleja konservatiivisessa Unkarissa, eikä hänellä ollut parlamentissa juuri vaikutusvaltaa. Károlyin asema muuttui kuitenkin ensimmäisen maailmansodan lopussa, kun sotilaallinen tilanne kääntyi keskusvalloille epäedulliseksi.


title: Mihály Károlyi

text: Heinäkuussa 1916 Károlyi jätti itsenäisyyspuolueen ja perusti parinkymmenen muun edustajan kanssa ”itsenäisyyden ja vuoden 1848 puolueen”, joka vaati Itävallan ja Unkarin personaaliunionia ja rauhan solmimista. Lokakuun 16. päivä 1918 keisari Kaarle julisti Itävallan liittovaltioksi. Unkarin parlamentissa Tisza myönsi, että sota oli hävitty, ja hallitus joutui eroamaan. Károlyin johdolla perustettiin kansallisneuvosto, johon kuului porvarillisia radikaaleja ja sosiaalidemokraatteja. Neuvosto vaati sodan välitöntä lopettamista, yleistä äänioikeutta ja yhteiskunnallisia uudistuksia. Budapestiin kerääntyi mielenosoittajia, joita vastaan poliisi avasi tulen. Tällöin syttyneen krysanteemivallankumouksen aikana vallankumoukselliset sotilaat vannoivat uskollisuudenvalan Károlyin kansallisneuvostolle ja he miehittuvät pääkaupungin strategiset kohteet.


title: Mihály Károlyi

text:
Keisari antoi 31. lokakuuta 1918 uuden hallituksen muodostamisen Károlyin tehtäväksi, ja 16. marraskuuta kansallisneuvosto julisti Unkarin itsenäiseksi tasavallaksi. Károlyi valittiin presidentiksi 11. tammikuuta 1919.
Károlyi nautti syksyllä 1918 suurta kansansuosiota ja luottamusta. Hänet tiedettiin ympärysvaltojen ystäväksi ja hänen toivottiin pääsevän siedettävään rauhansopimukseen, mutta unkarilaiset joutuivat pettymään. Károlyin hallitus oli pian ylivoimaisten ulko- ja sisäpoliittisten vaikeuksien edessä. Syksyn kuluessa Serbia, Romania ja Tšekkoslovakia miehittivät laajoja osia Unkarista, ja ympärysvallat vaativat vielä laajempia alueluovutuksia. Hallitus yritti myös panna toimeen sisäisiä uudistuksia, kuten yleinen äänioikeus, maareformi ja kahdeksantuntinen työpäivä, mutta niitä vaikeuttivat katastrofaalinen taloustilanne ja virkamiesten vastahakoisuus. Károlyi jakoi itse omia maitaan talonpojille. Yleensä maanomistajat kuitenkin vastustivat reformia, eivätkä maaseudun köyhätkään pitäneet siitä heille lankeavien suurten lunastusmaksujen vuoksi.


title: Mihály Károlyi

text: Lopulta Károlyin hallitus kaatui maaliskuussa 1919, kun se ei suostunut ympärysvaltojen vaatimukseen, että Unkarin olisi vedettävä joukkonsa kauemmas Romanian-vastaiselta rajalta. Maaliskuun 21. päivä Károlyi luovutti hallitustehtävät vallankumoukselliselle sotilasneuvostolle. Näin syntyi Unkarin neuvostotasavalta, jonka johtajaksi nousi kansankomissaari Béla Kun.


title: Mihály Károlyi

text:
Károlyi pysyi Unkarissa neuvostotasavallan ajan ja olisi jopa halunnut osallistua hallitukseen. Hän pakeni maasta vasta heinäkuussa 1919, kun neuvostotasavalta oli sortumassa. Maanpaossa hän jatkoi yhteistyötä kommunistien kanssa. Unkarissa häntä syytettiin maanpetoksesta ja siitä, että hän oli tehnyt aselevon ranskalaisten kanssa Unkarille epäedullisin ehdoin. Károlyin omaisuus takavarikoitiin ja esimerkiksi Budapestin palatsi kansallistettiin. Valtionhoitaja Horthy nimitti Károlyita ”kieroon kasvaneeksi, säädylleen uskottomaksi mieheksi”.
Maailmansotien välisenä aikana Károlyi oli unkarilaisten poliittisten pakolaisten tunnustettu johtaja, ensin Ranskassa ja sitten Britanniassa. Hän perusti neuvoston, joka työskenteli demokraattisen Unkarin luomiseksi. Toisen maailmansodan aikana hän yritti perustaa pakolaishallituksen ja olisi halunnut muodostaa unkarilaisia sotilasyksikköjä, jotka olisivat taistelleet liittoutuneiden rinnalla. Liittoutuneet torjuivat kuitenkin hänen suunnitelmansa.


title: Mihály Károlyi

text: Károlyi palasi Unkariin 1946 ja sai takaisin sinne jääneen omaisuuden, kuten Budapestin palatsin, jonka hän kuitenkin luovutti pian takaisin valtiolle ”julkisen koulutuksen hyväksi”. Hän toimi Unkarin Ranskan-suurlähettiläänä Pariisissa vuosina 1947–1949 mutta erosi vastalauseena László Rajkin pidätykselle ja kuolemantuomiolle. Károlyi jätti Unkarin uudestaan ja kirjoitti joutuneensa jo toisen kerran maanpakoon, ”tällä kertaa ilman toivoa paluusta”. Hän vetäytyi politiikasta ja eli loppuelämänsä Ranskassa, missä hän kuoli 80-vuotiaana vuonna 1955.


title: Mihály Károlyi

text: Károlyi meni vuonna 1914 naimisiin kreivitär Katalin Andrássyn (1892–1985) kanssa. Katalin Andrássy kuului yhteen Unkarin kuuluisimmista aatelissuvuista, ja hänen setänsä, kreivi Gyula Andrássy nuorempi oli tunnettu valtiomies. Katalin Andrássy oli miehensä politiikan aktiivinen kannattaja ja seurasi häntä maanpakoon. He toimivat vuosia Pariisissa perustetun Unkarin ihmisoikeusliiton johdossa.


title: Mihály Károlyi

text: Pariskunnalla oli kaksi tytärtä ja yksi poika. Heidän poikansa Adam kuoli 21-vuotiaana vuonna 1939 lento-onnettomuudessa Isle of Wightin saarella.


title: Mihály Károlyi

text: Mihály Károlyi on ollut Unkarissa kiistelty henkilö, ja häntä on moitittu siitä, että hän luovutti vallan äärivasemmistolle. Toisaalta olosuhteet olivat häntä vastaan, eikä toimivalla demokratialla ollut todellisia mahdollisuuksia vuoden 1919 Unkarissa. Kun hän kuoli vuonna 1955, hänet haudattiin ensin poikansa viereen Isle of Wightiin. Kun Unkarin poliittinen tilanne muuttui 1960-luvulla, heidän jäännöksensä vietiin Unkariin 1962 ja heille järjestettiin valtiolliset hautajaiset. Perheellä on mausoleumi Kerepesin hautausmaalla Budapestissä. Károlyin syntymän 100-vuotisjuhlan kunniaksi hänelle pystytettiin patsas Budapestiin Unkarin parlamenttitalon lähelle. Patsas on viime vuosina tuhrittu usein punaisella maalilla, ja kansallismielinen Jobbik-puolue on tehnyt aloitteen sen poistamiseksi. Sosialistit ovat puolestaan vedonneet presidenttiin ja vaatineet, että patsas säilytetään paikoillaan.


title: Mihály Károlyi

text: Károlyin palatsissa Budapestissä toimii nykyisin Petőfin kirjallisuuden museo, ja palatsin seinässä on Mihály Károlyin kohokuva. Isle of Wightin hautausmaalla on muistopenkki paikalla, johon Mihály ja Adam Károlyi oli haudattu.


title: Mihály Károlyi

text: Mihály Károlyi on kirjoittanut kaksi muistelmateosta: "Egy egész világ ellen" (München 1922, ) ja "Faith without illusion" (Lontoo 1956). Katalin Andrássy on myös julkaissut muistelmansa "A Life Together" (1966). András Kovácsin 1984 ohjaama elokuva "A Vörös grófnő" () kertoo Katalin Andrássyn elämästä.


title: Kahikatea

text: Kahikatea ("Dacrycarpus dacrydioides") on podokarpuskasvien heimon (Podocarpaceae) "Dacrycarpus"-sukuun kuuluva havupuulaji. Kotoperäisenä Uudessa-Seelannissa kasvava puu voi tulla 50 metriä korkeaksi. Se on siten yksi Uuden-Seelannin suurikasvuisimpia puita. Sen mehevät marjamaiset kävyt ovat syötäviä.


title: Kahikatea

text: Kahikatea on suuri ainavihanta havupuu kasvaen noin 50 metrin korkeuteen. Puu on nuorena yleensä kartiomainen, vanhemmiten latvus on pyöreämpi ja runko on usein oksaton yli kymmenen metrin matkalta puun alaosasta. Harmaa kaarna on epätasaista ja hilseilevää. Versot ovat nuokkuvia. Lehtiä on useaa eri tyyppiä, nuorilla, alle 2-metrisillä puilla on yleensä neulasmaiset, 3–7 millimetriä pitkät, vaakasuuntaisesti tasoon kääntyneet lehdet, vanhemmilla puilla pienempiä, 1–2 millimetriä pitkiä suomumaisia lehtiä. Lisäksi näistä tyypeistä on välimuotoja. Samalla yksilöllä saattaa olla useaa lehtityyppiä, jopa samassa oksassa.


title: Kahikatea

text: Laji on kaksikotinen. Hedeyksilöiden hedekävyt ovat versojen päädyissä, ja noin senttimetrin pituisia. Emiyksilöillä kävyt kehittyvät meheviksi ja muistuttavat koppisiemenisten marjoja. Punaiset, pehmeät kävyt ovat syötäviä.


title: Kahikatea

text: Laji esiintyy kotoperäisenä Uudessa-Seelannissa laajoilla alueilla merenpinnantasosta 600 metrin korkeuteen. Se viihtyy erityisesti tulvatasangoilla, jokien läheisyydessä sekä soiden reuna-alueilla.


title: Kahikatea

text: Useat kotoperäiset lintulajit, kuten uudenseelanninkyyhky ("Hemiphaga novaeseelandiae"), tui ("Prosthemadera novaeseelandiae") ja makomako ("Anthornis melanura") syövät puun marjamaisia käpyjä ja levittävät siten sen siemeniä.


title: FS Lynx (1925)

text: Lynx oli Ranskan laivaston 1924 vesille laskettu Chacal-luokan hävittäjä. Alus palveli toisessa maailmansodassa Ranskan laivaston upottautumiseen 27. marraskuuta 1942 saakka. Saksalaiset nostivat aluksen, mutta se romutettiin.


title: FS Lynx (1925)

text: Alus tilattiin Ateliers et Chantiers de la Loirelta St. Nazairesta. Sen köli laskettiin 14. tammikuuta 1923 ja alus laskettiin vesille 25. helmikuuta 1925. Alus valmistui 10. lokakuuta 1927.


title: FS Lynx (1925)

text: Toisen maailmansodan alussa alus torjui Välimerellä Italian aiheuttamaa uhkaa, ja sen kotisatamana oli Toulon. Aluksen miehistö upotti aluksensa 27. marraskuuta 1942 Toulonissa. Saksalaiset nostivat aluksen, mutta se romutettiin Saksan metallipulan vuoksi.


title: FS Panthére (1924)

text: Panthére oli Ranskan laivaston 1924 vesille laskettu Chacal-luokan hävittäjä. Alus palveli Ranskan laivastossa toisessa maailmansodassa Toulonissa 27. marraskuuta 1942 tehtyyn upottautumiseen saakka. Alus nostettiin, jonka jälkeen se liitettiin Regia Marinaan "RN FR22:ksi" nimettynä.


title: FS Panthére (1924)

text: Alus tilattiin Arsenal de Lorientilta. Sen köli laskettiin 23. joulukuuta 1923 ja alus laskettiin vesille 27. lokakuuta 1924. Alus valmistui 10. lokakuuta 1926.


title: FS Panthére (1924)

text: Toisen maailmansodan alussa alus torjui Välimerellä Italian aiheuttamaa uhkaa, ja sen kotisatama oli Toulon. Aluksen miehistö upotti aluksensa 27. marraskuuta 1942 Toulonissa. Alus nostettiin 23. maaliskuuta 1943 ja hinattiin La Speziaan kunnostettavaksi. Työ ei valmistunut ennen Italian antautumista, jolloin aluksen italialainen miehistö upotti sen 9. syyskuuta.


title: Annina Antinranta

text: Annina Antinranta on suomalainen muusikko. Hänet tunnetaan parhaiten Tuvalu-yhtyeen laulajana ja sanoittajana.